Sormiharjoituksia » Kolmas Nainen\nMerkinnät teemasta 'Kolmas Nainen'\nSeinäkuun yöhön + yhdeksästoista ja kahdeskymmenes\npostileima 20.5.2011 kello 12.29\nperjantaijakelun osoitteena sanat, sävel, tanssi\nKahdeksan tunnin yö ei tunnu missään, vieläkin käyn hitaalla. Tänään vuorossa Seinäkuun yö, alustavasti noin seitsemän tunnin reissu. Ennustan, että sen jälkeen olen ihan valmista kauraa ja poikkeuksellinen viikonloppu (= ei pakollisia menoja kalenterissa) tulee tarpeeseen.\nKun tässä iltaa kohti heräilen ja saan meikit naamaan, on keikkafiiliskin varmasti kohdallaan. Sahara ja D’Or Tiny Edition esiintyvät Seinäkuun yössä kolmeen otteeseen:\nNuorisokeskuksessa kello 18.35\nTorikeskuksessa kello 19.40\nLyseolla kello 22.10\nKaikilla keikoilla nähdään viisi tanssia, tarjolla itämaista tanssia haikeasta hilpeään ja kansanomaisesta fantasiaan, mausteena lennokasta disco orientalia.\nSeinäjoella liikkuvat, tervetuloa katsomaan meitä ja muita!\nYhdeksästoista päivä: laulu suosikkilevyltä\nPauli Hanhiniemen Perunateatteri: Toisen takin taskuun (YouTube-linkki)\nKun Kolmatta Naista on jo kahteen otteeseen, niin tarjotaan vaihteeksi Perunateatteria. Perunateatterin ensimmäiset kaksi levyä (Vol. 1 sekä Mitä sais olla) menivät Kolmatta Naista kaivatessa, mutta kolmannesta levystä eteenpäin Perunateatteri oli loistava.\nSe kolmas levy on Kaupunkitarinoita. Nappasin laulun Toisen takin taskuun, mutta koko levy on täynnä hienoja biisejä. Kuten Perunateatterin seuraavakin, Pikkutaivas. Ja sitä seuraava Appelle-moi Bob. Ja se viimeinen, Kaikki rakkaudesta.\nVuonna 1994 jäin kaipaamaan syvästi Kolmatta Naista. Vuonna 2005 jäin kaipaamaan Perunateatteria. Onneksi on Hehkumo – ja taas Kolmas Nainen.\nKahdeskymmenes päivä: laulu, jota kuuntelet vihaisena\nAndrew Lloyd Webber: Overture of Jesus Christ Superstar (YouTube-linkki)\nMusikaali, joka on vahva ja koskettava. Tunteiden kirjo vie mukanaan.\nElokuvasta en pitänyt yhtä paljon kuin itse musikaalista (Jeesuksen osa on parhaimmillaan Ian Gillanin tulkintana), mutta kiinnostuneille elokuvan tulkinta Overturesta\nhakusanoja 30 days of music, Andrew Lloyd Webber, Kolmas Nainen, Perunateatteri, tanssikeikat\ntiistaijakelun osoitteena duunissa, sävel\npostileima 11.5.2009 kello 13.01\nmaanantaijakelun osoitteena sävel\nPoikkeuksellinen aamu – vasta nyt koneella –, joten tiedän tämän uutisen kolme ja puoli tuntia myöhemmin kuin kaikki muut. Mutta hehkutan silti!\nKolmas Nainen julkaisee uuden studiolevyn ensi syksynä. Tämä tieto ansaitsee poikkeuksellisesti kolme (3) huutomerkkiä: !!!\nMikä parasta, minun ei tarvitse fanittaa yksin. Jälkikasvu kuuntelee sujuvasti niin Kolmannet Naiset, Perunateatterit kuin Hehkumotkin. Taidamme siis odottaa syksyä kimpassa.\nOtsikon sitaatti (on se sitaatti!) on levyltä Hikiset siivut kappaleesta Kihloissa.\nhakusanoja Kolmas Nainen


Chrome – Googlen selain App Storessa\nChrome – Googlen selain 17+\nSijalla 4 kategoriassa Apuohjelmat\n• Nyt voit poistaa artikkelisuositukset käytöstä poistamatta samalla käytöstä omniboxin ehdotuksia Chrome-asetuksissa.\n• Jos olet aiemmin poistanut käytöstä haku- ja sivustoehdotukset, kun et halunnut artikkeliehdotuksia, ja haluat ottaa hakuehdotukset takaisin käyttöön omniboxissa, voit tehdä sen kohdassa Chrome-asetukset > Tietosuoja.\n• Kirjautuminen captive portal ‑Wi-Fi-verkkoihin, esimerkiksi hotellien ja lentokenttien hotspoteihin, toimii paremmin.\n• Tämä uusin julkaisu toimii iOS 10:ssä ja sitä uudemmissa versioissa.\n• Pyyhkäise ylös Uusi välilehti -sivulta, jotta voit tutkia ehdotettua sisältöä verkosta\n• Kirjanmerkkien järjestely on taas käytettävissä!\n• Tutustu Chromen kahteen uuteen Tänään-widgetiin. Voit lisätä ne koskettamalla iOS-hakunäytön alareunassa olevaa Muokkaa-painiketta.\n• Jos käytät iOS 11 ‑iPadia, voit vetää URL-osoitteen toisesta sovelluksesta ja pudottaa sen Chromen omniboxiin tai välilehtiriviin tai vetää sen Chromen sisältöalueelta ja pudottaa toiseen sovellukseen.\nVirtuaalisen näppäimistön yläpuolelle lisätty QR-koodien skannauspainike\n• Sivuston tietokoneversion katselun jälkeen voit palata mobiiliversioon valitsemalla Mobiiliversioon.\n• Vakausparannuksia ja virheenkorjauksia\n6. kesä 2017\n• Virheenkorjauksia ja vakausparannuksia\n• Ota artikkeli mukaasi. Voit lisätä kiinnostavan artikkelin lukulistalle myöhempää lukemista varten napauttamalla jakamiskuvaketta ja valitsemalla Lue myöhemmin. Lukulistalla olevat artikkelit tallennetaan laitteellesi, joten voit lukea niitä missä tahansa, myös ilman internetyhteyttä.\n14. maalis 2017\n1. helmi 2017\n• Skannaa QR-koodi tai viivakoodi käyttämällä 3D Touchia sovelluksen logon kohdalla tai hakemalla Spotlightissa termiä QR.\n• Olemme uudistaneet välilehden vaihtajan ulkoasun iPadissa, jotta avointen sivujen käyttäminen on helpompaa.\n• Voit hakea pyyhkäisemällä alaspäin tai oikealle iOS:n aloitusnäytöltä. Voit käynnistää Chromen puhehakutilassa käyttämällä hakusanaa ”puhe” tai avata uuden välilehden incognito-tilassa hakusanalla ”incognito”. Huomaa, että kohteiden näkyminen Spotlight-haussa toimii vain laitteilla, jotka tukevat Spotlight-toimintoja.\n• Yleisön pyynnöstä Kaikki kirjanmerkit ‑kansio on poistettu Kirjanmerkit-näkymästä. Voit käyttää kaikkien muiden laitteidesi kirjanmerkkejä klikkaamalla muita kansioita.\n4. marras 2016\n• Korjaa väärin näkyvät kirjanmerkki-ikonit\n• Korjaa puhelinnumeron havaitsemisongelman verkkosivuilla\n19. loka 2016\n• Ei internetyhteyttä? Hymyile ja napauta dinosaurusta\n• Chromen selaushistorian tarkastelu ja yksittäisten kohteiden poistaminen on entistä helpompaa uudistetun ulkoasun ansiosta.\n• Äänihakua on päivitetty. Uusi ulkoasu ilmoittaa visuaalisesti, kun Google etsii haluamiasi kohteita. Google ymmärtää nyt myös kontekstisidonnaisen puheen, kuten kysymystä "Kuinka korkea Eiffel-torni on?" seuraavan kysymyksen "Koska se on rakennettu?"\n• virheenkorjauksia ja vakauskorjauksia\nNopeutetut mobiilisivut (AMP) — uutiset ja artikkelit monista suosituista lähteistä latautuvat nyt hetkessä.\nKun hakutulosten Pääuutiset-osion artikkelin vieressä näkyy salama ja AMP-teksti, voit ladata sen nopeasti.\nsuomi, arabia, bulgaria, englanti, espanja, heprea, hindi, hollanti, indonesia, italia, japani, katalaani, kiina (perint.), kiina (yksinkertainen), korea, kreikka, kroatia, liettua, malaiji, norja (kirjanorja), persia, portugali, puola, ranska, romania, ruotsi, saksa, serbia, slovakki, tanska, thai, turkki, tšekki, ukraina, unkari, venäjä, vietnam\nGoogle Drive – verkossa


Babushkan fleksauksen kohde – virtuoosi vasten tahtoaan | Kaupunkikanava\nBabushkan fleksauksen kohde – virtuoosi vasten tahtoaan\nAlina on aikonut lopettaa musiikkiharrastuksen monta kertaa ja päätynyt joka kerta soittamaan vielä vuoden verran.\nUsein kuulee sanottavan, että suurten ikäluokkien lapset olivat viimeisiä, jotka pääsivät luokkaretkelle eli pystyivät nostamaan elintasoaan merkittävästi koulutuksen avulla. Samaan aikaan tutkimukset osoittavat, että lasten urat ovat suorassa korrelaatiossa vanhempiensa koulutus- ja työelämäpolkujen kanssa. Tästä voisi tehdä sellaisen päätelmän, että menestyspaineet ovat vain johtajien ja muiden menestyjien jälkikasvun taakka.\nSuomessa elää kuitenkin tälläkin hetkellä lukuisia lapsia ja nuoria, joiden harteille on ladottu odotus perheensä aseman viemisestä seuraavalle tasolle. Monesti näiden lasten sukujuuret ovat jossain muualla, jossain missä koulutususko ei ole vielä kokenut inflaatiota. Ensimmäistä opiskeluvuottaan Kallion lukiossa aloittava Alina Hämäläinen on yksi tällaisista nuorista.\nAlina aloitti viulunsoiton 4-vuotiaana ja pianonsoiton 7-vuotiaana. Nykyään hän soittaa alttoviulua.\nAlina aloitti viulunsoiton neljävuotiaana, piano tuli mukaan heti kun musiikkiopistossa pystyi ottamaan kakkossoittimen. Hän on soittanut opistolla ja yksityisen opettajan kanssa, ja käynyt joka kesä soittoleirillä, tai jopa kahdella. Lisäksi hän pelasi tennistä kahdeksan vuoden ajan kolme-neljä kertaa viikossa. Kaikenlaista muutakin urheilua taekwondosta tanssiin on kuulunut viikko-ohjelmaan, mutta se ei ole ollut hänen sanojensa mukaan niin tavoitteellista.\n– Kaikki harrastukseni ovat alkaneet niin, että olen halunnut kokeilla, mutta sitten kun kokeilu riitti ja halusin lopettaa, niin minun ei annettukaan. Tai on sanottu, “että lopeta sitten”, mutta äänensävystä on ymmärtänyt selkeästi vastakkaisen viestin.\nAlina näkee, että harrastuneisuuden korostaminen ja toisaalta painostaminen osana kasvatusta on kulttuurisidonnaista.\n– Minun isäni on tosi tyypillinen suomalainen mies, ja hänelle ei ole väliä mitä harrastan, vaikka hän itse soittaakin muutamia soittimia. Tämä juttu tulee äidin ja mummon eli Babushkan puolelta venäläisestä kulttuurista. Siellä on tärkeää, että menestys näkyy ulospäin ja on saavutuksia, Alina selittää ja lisää nauraen:\n– Oikeasti siellä mummot fleksaa ihan tosissaan lastensa lasten harrastuksilla ja koulumenestyksellä. Mutta Babushkan naapurin tyttärentytär on nuorten uinnin MM-mitalisti – sitä on vaikea enää päihittää.\nAlinan mukaan soiton tärkeyttä on perusteltu yleisillä hyödyillä; matemaattisen hahmotuskyvyn parantumisella ja lahjakkuuden kehittymisellä. Taustalla on kuitenkin aina ollut ajatus kilpailemisesta, voittamisesta ja kuuluisuuden saavuttamisesta. Eteneminen on ollut tärkeää.\n– Viulu on jousisoitinten hierarkiassa korkeimmalla, koska sillä voi saada soolouran. E-kieli on tärkein, sillä on paras ääni ja ilmaisuvoima. Äiti ei olisi ikinä antanut minun vaihtaa alttoviuluun, joka on enemmän taustasoitin.\nMusisointia hampaat irvessä\nAlttoviulua Alina kuitenkin nyt soittaa, jo neljättä vuotta. Juuri viime viikolla alkoi Junkkareiden eli korkeasti arvostetun Helsingin Juniorijousiorkesterin harjoituskausi. Miten tähän tilanteeseen on tultu?\n– Vaihdoin musiikkiopistoa yläkoulun alussa ja siellä pääsykokeessa minulta kysyttiin, jos halusin kokeilla alttoa. Opistolla oli puutetta altisteista. Olin niin kypsä viuluun, ja ajattelin että edes jotain vaihtelua. Viime keväänä taas olin tosi stressaantunut koulujuttujen takia ja olin jo päättänyt lopettaa koko harrastuksen, kun sain kutsun Junkkareiden koesoittoon. En kehdannut kieltäytyäkään, joten menin paikalle ja soitin jotain diibalaabaa. Kun olin lopettanut, niin orkesterinjohtaja sanoi vain, että tervetuloa orkesteriin, Alina muistelee.\nKysyttäessä mitä mieltä hänen omasta suhteestaan soittamiseen nuori nainen menee vakavaksi ja huokaisee:\n– Niin, minähän aloin vihaamaan musiikkia, kun pakotettiin. Pienenä harjoittelin äidin kanssa aika paljon ja säännöllisesti, mutta yläkoulun aikana en treenannut juuri yhtään. Kaikki mahdolliset tekosyyt esiintymisen välttämiseksi on käytetty; häät ja hautajaiset ja pitkät reissut paikkoihin, joissa en oikeasti ole ikinä käynyt. Kerran jopa lavastin solisluun murtuman, koska konsertti ahdisti niin paljon. Nyt on tietenkin pakko taas harjoitella säännöllisesti, koska Junkkareihin ei voi mennä valmistautumatta.\nAlina arvelee, että ihmisen soitosta voi kuulla, tekeekö hän sitä intohimosta vai pakosta.\n– Jos esimerkiksi katsoo minun altto-opettajaa, tai meidän orkesterinjohtajaa, niin heillä on paljon syvällisempi ymmärrys äänestä ja soittimesta. Ja koko musiikkiin heillä on oma filosofiansa. Uskon, että se tulee sisäisestä rakkaudesta musiikkiin.\nHän itse aikoo soittaa vielä vuoden, jotta saa suoritettua kaikki tasokokeet. Sitten kenelläkään ei ole enää mitään sanomista.\nTarkkaan suunniteltu tulevaisuus\nVastuuntunne perheensä edessä ei kuitenkaan rajoitu vain soittoharrastuksiin. Myös koulumenestys on tulosvastuullisuuden piirissä. Nuoren sivistykseen ollaan oltu valmiita sijoittamaan kymmeniä tuhansia euroja ja tuotoksi on odotettu lapselle parempaa elämää, kuin edeltävillä polvilla oli ollut.\nTämän takia myös Alinan koulu-ura on ollut aktiivisen suunnittelutyön tuotos.\n– Minut laitettiin pienenä ruotsinkieliseen päiväkotiin. Osittain siksi, että se oli lähimpänä kotiamme, osittain kielitaidon takia. Äiti oli huomannut, että suomenkielisessä koulussa ei kunnolla opi ruotsia, mutta ruotsinkieliset oppivat ennen pitkää sujuvan suomen kielen. Äiti näki ruotsin kielen merkityksen suomalaisessa yhteiskunnassa.\nNäin Alina päätyi käymään koko peruskoulunsakin ruotsinkielisellä puolella. Se ei ollut aluksi aivan helppoa, kun vahvin kotikieli oli venäjä, mutta vähitellen kielitaito vahvistui. Nyt Alina kokee olevansa ensisijaisesti ruotsinkielinen. Englanti on vahva, kuten nuorilla nykyään usein on. Lisäksi hän vietti toissa kesänä kuukauden kielikurssilla Oxfordissa. Yläkoulussa B3-kielenä alkanut ranska on vienyt mukanaan ja Alina on käynyt hiomassa taitojaan hoitamalla lapsia ranskankielisessä päiväkodissa, jossa hän suoritti TET-harjoittelunsa yhdeksännellä luokalla. Vuoden kuluttua suunnitelmissa on vaihtovuosi ranskankielisellä alueella Euroopassa tai Kanadassa.\nMutta ensin on selviydyttävä fuksivuodesta uudessa, tällä kertaa suomenkielisessä lukiossa. Melkoisen kiireinen aikataulu ja tiukka suunnitelma, se on myönnettävä.\n– En tiedä… Haluan kyllä hyvän tulevaisuuden, mutta en oikein tiedä mitä se tarkoittaa. Feimi ei kiinnosta minua ollenkaan. Yritän nyt vain selviytyä kaikista näistä asioista. Toivoisin, että vapaa-aikaa olisi enemmän, mutta se vaikuttaa mahdottomalta, Alina kuvailee tuntojaan tulevaisuuden suhteen.\nEdellinen artikkeliElämää kampuksella – tutkimusretkellä Sähkötekniikan korkealaitoksella\nSeuraava artikkeliFinnkampen meni taas ruotsalaisille. Mitä Ruotsi-ottelussa voisi tehdä toisin?\nKaupunkiradion illan valtaa Sara Maaria & Julia!\nSuunnistajat siirtyivät metsistä kauppakeskuksiin\nLoiko media “tappajakoiran” maineen?\nKohti Avengers:Endgame–elokuvaa –Marvel Cinematic Universen elokuvat kronologisessa järjestyksessä 1/5\nLinnanmäen iik!weekillä kovahermoisimmatkin kiljuvat kauhusta\nRiffin illan parhaat palat -Johanneksen ja Julian seurassa


Iloinen palvelu ja hyvä ruoka - arvostelun kohteena Kilpisjarven Retkeilykeskus, Kilpisjärvi, Suomi - Tripadvisor\nHotellit lähellä paikkaa Kilpisjarven Retkeilykeskus\nIloinen palvelu ja hyvä ruoka - Kilpisjarven Retkeilykeskus\nIloinen palvelu ja hyvä ruoka\nArvostelu: Kilpisjarven Retkeilykeskus\nRetkeilykeskuksen ravintolan pororuoat olivat ammattitaidolla tehtyjä ja konstailemattomia. Raaka-aineet olivat ilmiselvästi korkealaatuisia. Hinta aika korkea, mutta hyvät näkymät ja tunnelma takaavat miellyttävän ruokahetken. Takkatulen loimussa voi myös nauttia vaikka vain hyvää juotavaa.\nKysy kaverilta Flyer446373 yrityksestä Kilpisjarven Retkeilykeskus\nKiitä käyttäjää Flyer446373\n4,9 km kohteesta Kilpisjarven Retkeilykeskus\n4,5 km kohteesta Kilpisjarven Retkeilykeskus\n20,9 km kohteesta Kilpisjarven Retkeilykeskus\n4,4 km kohteesta Kilpisjarven Retkeilykeskus\n4,8 km kohteesta Kilpisjarven Retkeilykeskus\n52,7 km kohteesta Kilpisjarven Retkeilykeskus\n62,8 km kohteesta Kilpisjarven Retkeilykeskus\n5,3 km kohteesta Kilpisjarven Retkeilykeskus\nPohjoisella matkallamme pysähdyttiin Kilpisjärvelle yöpymään tähän matkailukeskukseen. Asuntoautolle paikka löytyi aivan Saanan juurelta ja maisema Kilpisjärvelle oli upea! Poroja käveli campingalueella vähän väliä.\nIllalla kävimme syömässä ravintolassa. Osa perheestämme otti pizzaa, toiset hampurilaisaterioita. Itse söin juustohampurilaisaterian, joka oli erittäin maittava. Mausteissa ei oltu säästelty ja ranskikset olivat rapeita. Henkilökunta oli iloista ja palvelu pelasi.\nSaunat olivat poissa käytöstä poikkeusolojen takia. Suihkussa tuli tasaisen lämmintä vettä. Lattialastoja kaipasimme omat jokaiseen suihkukoppiin. Yksi yhteinen oli koppien ulkopuolella. WC - rakennuksia saisi olla enemmän. Leirintäalueelta lähtee polku Saanalle.\nKysy kaverilta pavepas yrityksestä Kilpisjarven Retkeilykeskus\nHurmaavalla paikalla leirintäalue\nAivan Saanan juurella oleva leirintäalue. Helppo lähteä luontopoluille ja kiivetä Saanalle. Sijaitsee mäessä, mistä upeat maisemat. Lähellä k-market ja bensa-asema.\nKahvilasta hyvä aamupala 13e.\n2:n hengen campingmaksu asuntoautolla 36e valosähköllä. Tarpeeksi isot saniteettitilat sekä miehille että naisille. Saunat kiinni kornatilanteen takia.\nKysy kaverilta Marskii yrityksestä Kilpisjarven Retkeilykeskus\n1 Kiitä käyttäjää Marskii\nUpea kokemus, yllätyt positiivisesti\nVietimme kaksi yötä tässä majapaikassa. Huone oli siisti ja sängyt oikein hyvät. Jääkaappi huoneessa takasi retkieväiden säilymisen. Aamupala on erinomainen ja söimme myös hampurilaiset, jotka olivat oikein maukkaat. Henkilökunta on hyvin ystävällistä ja koko ajan oli oikein tervetullut olo. Ainoa miinus oli kulahtanut kylpyhuone. Sijainti aivan Saanan vieressä on iso plussa!\nPorotokan liikehdintää sai seurata jopa huoneen ikkunasta.\nKysy kaverilta Mikajussi yrityksestä Kilpisjarven Retkeilykeskus\nAivan rannan tuntumassa ollut mökki oli perustasoinen, mutta toimiva. Lomailu sujui mukavasti.\nKeskuksen sijainti on erittäin hyvä, jos tekee päiväretkiä luontoon. Kilpisjärven ”pääkohteet” löytyvät aivan retkeilykeskuksen lähistöltä. Et välttämättä tarvitse autoa, kun lähdet vaeltamaan!\nPerinteinen puusauna aivan rannassa oli suorastaan loistava. Koronan takia sitä sai vuokrata 2h/perhe sopimuksella. Käytäntö oli tosi hyvä. Sauna on mielestäni yhteiskäyttöön liian pieni. Itse olisin tykännyt, että saunan vieressä olisi ollut pieni laituri, ja portaat. Tämä olisi helpottanut pulahtamista. Kylmävesiuinti rankan vaelluspäivän jälkeen on aivan loistava juttu, joka pistää veren kiertämään kivasti.\nRavintolassa oli hintalaatusuhteeltaan hyvä ruoka, jota ei tarvinnut odottaa kamalan kauan, vaikka ihmisiä oli sesongin takia paljon. Myös aamiainen oli hyvä ja monipuolinen.\nKysy kaverilta IlmariG1 yrityksestä Kilpisjarven Retkeilykeskus\nKiitä käyttäjää IlmariG1\nYhden yön pysähtyminen ennen vaellusreissua\nHuone oli ahdas, vain noin 10 neliömetriä ja kulahtanut. Hinta liian korkea huoneen laatuun nähden, 130 € paikan päältä varattuna. Kotimaanmatkailijoita oli suhteellisen paljon kesäkuussa 2020 koronan hieman hellitettyä, joten hotelli ilmeisesti nosti hintaja pientenkin huoneiden osalta kun kysyntää riitti.\nKysy kaverilta artemis988 yrityksestä Kilpisjarven Retkeilykeskus\nKiitä käyttäjää artemis988


Vinkit asuntohakuun! | POAS\nVarmistuiko opiskelupaikka? Nyt viimeistään kannattaa hakea, sillä asunnot täyttyvät vauhdikkaasti pitkin kesää. Lue alta vinkit ja ohjeet asunnon hakuun POASilta.\nPOASilta asuntoa voivat hakea Pirkanmaalla opiskelevat ja työssäkäyvät nuoret. Työssäkäyvillä ikäraja on 30 vuotta tai alle, mutta opiskelijoilla ei ole ikärajaa. Jos haet yhdessä toisen kanssa, riittää että toinen hakijoista täyttää kriteerit. POASilla on yli 30 kohdetta ympäri Tamperetta ja kohteista löytyy sekä soluasuntoja, yksiötä, kaksioita ja kolmioita. Hakemus tehdään sähköisesti ja sen voit täyttää täältä.\nVinkit ja ohjeet asunnon hakuun:\n1. Tutustu kohteisiimme\nEnnen kuin täytät asuntohakemusta, tutustu huolellisesti kohteisiimme. POASilla on yli 30 kohdetta ympäri Tamperetta. Huomaathan, että osa kohteista on tarkoitettu ensisijaisesti opiskelijoille. Tämä tieto löytyy kunkin kohteen esittelytiedoissa. Tutustu kohteisiin tästä.\n2. Hae vain sellaisia asuntoja, jotka olet valmis vastaanottamaan\nHae asuntoa niistä kohteista, joista olet valmis vastaanottamaan asunnon ja jotka ovat sinulle sopivia ja mieleisiä. Jos kieltäydyt hakusi mukaisesta asunnosta, heikentää tämä mahdollisuuksiasi saada meiltä toista tarjousta, sillä etenkin kesällä hakijoita on useita tuhansia.\n3. Älä kuitenkaan rajaa hakuasi liikaa\nOnko esimerkiksi oma sauna välttämätön? Voisitko asua hieman kauempana opiskelupaikastasi, sillä Tampereella joukkoliikenne toimii hyvin. Totuus on, että mitä pienemmillä rajauksilla haet asuntoa, sitä paremmat mahdollisuudet sinulla on saada tarjous! Mieti siis tarkkaan minkä asioiden suhteen olet valmis kompromisseihin ja mitkä ovat sinulle välttämättömiä.\n4. Muista myös solut\nVaikka asuminen yksiössä varmasti houkuttelee, kannattaa pitää mielessä myös soluasunnot. Kesällä soluihin on helpompi päästä kuin yksiöihin. Solujen vuokra on usein edullisempi kuin yksiössä, sekä soluasunnossa voi tutustua uusiin ihmisiin. Voit myös hakea soluasuntoon yhdessä kaverisi kanssa! Lue ohjeet kaverin kanssa hakemiseen.\n5. Täytä tiedot huolellisesti ja oikeellisesti\nPOASilla ei ole jonoja, vaan asukasvalinnat tehdään katsoen asunnon tarpeen syytä ja kiireellisyyttä. Asuntoa tarjotaan antamiesi tietojen perusteella ja tästä syystä on tärkeää, että antamasi tiedot ovat oikein. Merkitse huolellisesti päivä, josta alkaen tarvitset asunnon, mikä on asunnon tarpeen syy, sekä tiedot tuloistasi. Hakemuksen lisätiedot kohdassa voit kertoa muuta oleellista tietoa hakemukseesi ja asunnon tarpeesi syyhyn liittyen.\nHakemus on kerrallaan voimassa 3 kuukautta. Jos haluat tehdä muutoksia hakemukseesi tai uusia sen, ole yhteydessä toimistoomme. Lisätietoa asuntohausta ja hakuprosessista voit lukea Löydä koti osiosta.\nHuomaathan, että olemme yhteydessä Sinuun, mikäli voimme tarjota asuntoa. Tarjoukset lähetetään pääsääntöisesti hakemuksella ilmoittamaasi sähköpostiosoitteeseen.\nSaatuasi asuntotarjouksen voit käydä katsomassa asuntoa ennen sen vastaan ottamista. Ennen sopimuksen allekirjoittamista, tulee sinun toimittaa hakemuksen liitteet, sekä maksaa vuokravakuus. (Solut 200 €, yksiöt/kaksiot 300 €, kolmiot 450 €) Vakuudesta saat erillisen laskun, jonka mukaan voit vakuuden maksaa.\nTutustu kohteisiin ja täytä hakemus!


Kauneuslabra: Lumene Lähde Pure Arctic Miracle 3 in 1 Micellar Water\nLumene Lähde Pure Arctic Miracle 3 in 1 Micellar Water\nLumene ei kuulu merkkeihin, joista pidän tai ostan mielelläni. Merkin tuotteet eivät ole sopineet minulle eikä ne iske minuun mitenkään. Ne ovat kategoriaa tylsiä. Nyt kuitenkin kokeiluun päätyi Lumenen Lähde Micellar Water. Tutummin misellivesi. Miselliveden mielletään olevan tuote, jolla puhdistetaan lika ja kevyt meikki kasvoilta. Misellivesistähän ei ole minulla hyviä kokemuksia. Garnierin misellivesi ei saanut vakuutettua sitten ollenkaan. Nyt uusi mahdollisuus misellivedelle. Lumene misellivesi on 3 in 1-tuote. Eli "yhdessä tuotteessa kolme tuotetta". Miselliveden luvataan puhdistavan tehokkaasti kasvo-, silmä- ja huulimeikin. Tuotteen raaka-aineina on käytetty luonnosta löytyviä tuttuja raaka-aineita, kuten koivun mahlaa ja happipitoista pohjoista lähdevettä. Sopii herkälle iholle ja on myös hajusteeton.\nOstin tämän Lumenen tehtaanmyymälästä viime kesänä eurolla. Olen taas yllättänyt. Hylkäsin lähes kymmenen vuotta sitten Lumenen ihonhoitotuotteet pettymysten jälkeen. Meikinpoistokyky on mielestäni erinomainen, sillä saan putsattua vesiliukenevan ripsivärin helposti ilman näyttämättä pandalta. Iho ei jää ällöttävän tahmaiseksi. En vihaa muuta kuin, ettei misellivesi puhdista vesiliukoista meikkiä tai jättää ihon tahmaiseksi. Luvattua kosteutusta en huomaa, mutta ei sen ole väliä, sillä kasvoille laitetaan ihon puhdistuksen jälkeen kosteutusta. Sopii hyvin misellivesien ystäville, sekä reissuun mukaan että myös "laiskoille" ihon puhdistajille.\nLähettänyt tikru klo 13.07\nTunnisteet: Ihonhoito, Kasvot, Lumene, Misellivedet\nNimetön 24. huhtikuuta 2019 klo 8.47\nMinäkään en ole Lumenen tuotteista tykännyt hirveämmin sillä varsinkin ihonhoito tuotteet aikanaan aiheuttivat pientä näppylää herkästi, tämän tuotteen ostin joskus kun oli aika edullinen niin sehän toimii :) raikas tuoksukin! Varmaan olen jo niitä täysikokoisia pulloja käyttänyt 4 tai 5 ja välissä muitakin kasvovesiä mutta tässä hinta-laatusuhde niin kohdallaan että tähän aina vaan palaa.\ntikru 26. huhtikuuta 2019 klo 17.22\nMä en tykännyt siitä lähmäisestä tunteesta :) ja tuntui kuivattavan ihoa.\nKieltämättä hyvä tuote! Selkeästi luottotuotteesi!


Continentalin leiriin - Nokian Renkaat - Yhteisö\nSyksy saapui. Vaihdoin Nokialaiset Continentaleihin. Tosin vain maastopyörään. :)\nKuten autoillessa, myös mm maastopyöräillessä renkaat ovat todella tärkeässä merkityksessä. Kuvio, kovuus, ilmatilan koko, jne. Siinä on meinaan vitsit vähissä kun lähdet märästä kivestä tai juuresta alamäessä tangentin suuntaan. Aina sattuu, tuurista kiinni että kuinka paljon. Mut kun pitää renkaat kunnossa, kypärän päässä ja kielen keskellä suuta niin voi vain nauttia vauhdin huumasta. Siispä lenkille ja kampi liikkumaan.!\n23.01.2012 klo 13:46\nAllekirjoittanut sai taas yhden luvun lisää kyseenalaisten urotekojen kirjaansa. Olinpa nimittäin matkalla Keuruulle Jyväskylästä, kun jossai…


Sähköisistä kuljetustiedoista annetun asetuksen (EU) 2020/1056 (jäljempänä eFTI-asetus) kansallinen toimeenpanohanke.\n13.5.2020 – 31.12.2022 Ohjausryhmän asettaminen Päättynyt 14.5.2020 Ohjausryhmän 1. kokous Päättynyt 18.8.2020 Ohjausryhmän 2. kokous Päättynyt 9.12.2020 Ohjausryhmän 3. kokous Päättynyt 19.2.2021 Ohjausryhmän 4. kokous Päättynyt 9.6.2021 Ohjausryhmän 5. kokous Päättynyt\n13.5.2020 – 31.12.2022 Työryhmä\n12.5.2020 Liikenne- ja viestintäministeriö\neFTI-ohjausryhmä 1. kokous 14052020 pöytäkirja PDF\neFTI ohry asialista 1. kokous PDF\nKokous 1. eFTI-asetus tavoitteet ja toimintasuunnitelma 14052020 PDF\nKokous 1. Esitys eFTI 140520 PDF\neFTI-ohjausryhmä 2. kokous 18082020 pöytäkirja PDF\neFTIn Ohjausryhmn 2. kokous 18082020 asialista PDF\nKokous 2. eFTI-asetus tilannekatsaus 18082020 esitys PDF\neFTI ohjausryhmä 3. kokous 09122020 pöytäkirja PDF\neFTI ohjausryhmän 3. kokous 0912020 asialista PDF\nKokous 3. eFTI ohjausryhmä esitykset 09122020 PDF\neFTI-ohjausryhmän 4. kokous19022021 pöytäkirja PDF\nKokous 4. eFTI ohjausryhmä esitys 19022021 PDF\nPöytäkirja_eFTI-ohjausryhmän 5. kokous 9.6.2021 PDF\n1.7.2021 Liikenne- ja viestintäministeriö\neFTI 5. ohry_esitys PDF\nToimikausi/aikataulu 14.5.2020 – 31.12.2022\npuh. +358 295 342 136\nKyseessä on laaja hanke, jonka tavoitteena on saada aikaan sekä kansallisella että Euroopan unionin tasolla yhtenäinen digitaalinen tietojenvaihdon ja datan uudelleenkäytön infrastruktuuri. Hankkeella on laajaa vaikuttavuutta tehokkaisiin, turvallisiin ja kestäviin toimitusketjuihin sekä viranomaisvalvontaan. Asetuksen toimeenpano vaatii mahdollisesti kansallisia säädösmuutoksia, järjestelmien uudistamista sekä laajaa sidosryhmäyhteistyötä.\nAsetus kannustaa tavaraliikenteen ja logistiikan digitalisointiin, jolla myös parannetaan toimivaltaisten viranomaisten valvontavalmiuksia. Asetuksella velvoitetaan toimivaltaiset viranomaiset hyväksymään ja vastaanottamaan tiedot sähköisessä muodossa. Viranomaisvelvoite koskisi kaikkia liikennemuotoja ja rajat ylittävää liikennettä Euroopan unionissa. Yrityksiä ei kuitenkaan velvoitettaisi toimittamaan tietoja sähköisessä muodossa.\n- Seurata asetuksen kansallista toimeenpanoa.\n- Tukea Liikenne- ja viestintävirastoa kansallisiin järjestelmiin edellytettyjen muutosten toteuttamisessa.\n- Tukea liikenne- ja viestintäministeriötä mahdollisten kansallisten sääntelymuutosten toteuttamisessa.\n- Ottaa huomioon sidosryhmien tarpeet asetuksen toimeenpanossa.\neFTI-asetus on tullut voimaan 20.8.2020. Asetuksessa vahvistetaan kuljetuksiin liittyvän lakisääteisen tiedon toimittaminen sähköisesti asetuksen eFTI-alustoilla. Tavoitteena on tavaraliikenteen ja logistiikan tehokkuuden ja kestävyyden kasvattaminen sekä hallinnollisen taakan pienentäminen muodostamalla sähköiselle rahti-informaatiolle minimivaatimustaso. Asetusta sovelletaan neljän vuoden kuluttua sen voimaantulosta (21.8.2024) ja kansallinen notifiointi tulee tehdä vuoden kuluttua asetuksen voimaantulosta (21.8.2021). eFTI-alustojen vaatimus tulee voimaan 30 kuukauden päästä ensimmäisten delegoitujen ja toimeenpanoasetusten voimaantulosta.\nAsialista_eFTI-ohjausryhmän 6. kokous 28.3.2022 PDF\neFTI 6. ohry_esitys PDF\nPöytäkirja_eFTI-ohjausryhmän 6. kokous 28.3.2022 PDF\n14.5.2020 – 31.12.2022\n14.5.2020 – 31.8.2021\n14.5.2020 – 30.4.2021


Haku avoinna Tampereen Työväen Teatterin residenssiin kesäkaudelle 2021 ja 2022 • Sirkuksen Tiedotuskeskus\nAjankohtaista > Ilmoitukset > Haku avoinna Tampereen...\nHaku avoinna Tampereen Työväen Teatterin residenssiin kesäkaudelle 2021 ja 2022\nTampereen Työväen Teatteri. Kuva Kari Sunnari.\nHaku Tampereen Työväen Teatterin residenssiin kesäkaudelle 2021 ja 2022 on alkanut. Residenssitoimintaan voivat hakea freelancerit, vakiintuneet ja uudet vapaat ryhmät sekä näytelmäkirjailijat. Residenssitoiminnalla vastataan freelancereiden ja vapaiden ryhmien harjoitus- ja esitystilatarpeeseen. Lisäksi TTT antaa residenssiin valittujen käyttöön teatterin henkilöstöresursseja ja vastaa markkinoinnista. Tavoitteena on kehittää kotimaista teatteritaidetta, luoda uusia yhteistyötapoja ja edistää kotimaista näytelmäkirjallisuutta. Hanke on aluksi kansallinen ja tulevaisuudessa myös kansainvälinen. Hakuaikaa on 30.11.2020 asti.\nTeatteria kiinnostaa erityisesti uudenlaiset ilmaisulliset ulottuvuudet, esityksen potentiaali kansainvälisessä kiertuetoiminnassa sekä taiteellinen kunnianhimo. Hankkeen käynnistämiseen on myönnetty 100 000 euroa Business Finlandin tukea.\nTavoitteena on luoda residenssitoiminnasta kiinteä osa Tampereen Työväen Teatterin toimintaa. ”Työllistämme parhaillaankin noin sata freelanceria teatterin omissa tuotannoissa. Kannamme huolta koko alan selviytymisestä tänä aikana. Samalla haluamme olla mukana tukemassa sitä, että uudet tuotannot ja uudet tavat tehdä teatteria pääsevät suuren yleisön nähtäväksi”, toteaa teatterinjohtaja Otso Kautto.\nResidenssien harjoitustoiminta ajoittuu kesäkausille, jolloin teatterilla ei ole omaa toimintaa. Esitykset sijoittuvat normaalin esityskauden ohjelmistoon. Residenssihankkeessa syntyneet uudet teokset siirtyvät tekijöiden hallintaan, ja niitä voidaan esittää myös muualla Suomessa ja tulevaisuudessa myös kansainvälisillä näyttämöillä.\nHanke on alkanut jo tänä syksynä ja jo nyt TTT:ssä on nähty korkeatasoista kotimaista esitystaidetta, jota on jo esitetty kansainvälisilläkin näyttämöillä. Ensimmäinen residenssiesitys oli Life as we know it ja keväällä 2021 on vuorossa esitystaideryhmä Oblivian esitys Verdrängen verdrängen verdrängen. Keväällä 2021 nähdään myös Kiasman ja Esitystaiteen seuran kanssa tuotettu Kuunteleminen.\nResidenssihaku päättyy 30.11.2020 ja päätökset julkistetaan 4.1.2021.\nKatso hakuohjeet Tampereen Työväen Teatterin sivuilta. (siirryt toiselle sivustolle)\nAvainsanat: avoin haku, residenssit, Tampereen Työväen Teatteri


Suuri, merkillinen tulorekisteri\nKansallinen tulorekisteri tekee vahvasti tuloaan 1.1.2019. Aiheesta on kirjoiteltu mediassa pitkin vuotta. Mitä tulorekisteri ja sen käyttöönotto todellisuudessa tarkoittaa? Tulorekisteri on sähköinen tietokanta, jonka yleisenä tavoitteena on tukea harmaan talouden torjuntaa kokoamalla yhteen paikkaan ja yksilötasolla palkka-, eläke- ja etuustiedot … Lue lisää\nProfitcount mukana Ylen TV-sarjassa\nProfitcount on viime talvena osallistunut Ylen Työelämä 2020 –hankkeeseen, josta on kuvattu TV-sarja Murroksessa. Profitcountista kertova jakso on nyt katsottavissa Yle Areenassa, joka löytyy täältä: https://areena.yle.fi/1-4376208. Tarinamme kertoo siitä, kuinka työntekijät ovat avainasemassa kouluttaessaan asiakkaita käyttämään korkeaa teknologiaa ja digitaalisia … Lue lisää\nProfitcountin kesälomat 2021kesäkuu 11, 2021


Bröndby näytti FC Interille kaapin paikan Kööpenhaminassas\nInterille murskatappio Kööpenhaminassa\nFC Inter ei saanut Eurooppa-liigan ensimmäiselle karsintakierrokselle sellaista avausta, kun turkulaisseura olisi toivonut, sillä Jose Riveiron suojatit joutuivat myöntämään euroavauksessaan Tanskan suurseuran Bröndbyn paremmaksi 4-1 lukemin. Inter oli ottelussa tunnin suht. hyvin mukana, mutta tämän jälkeen joukkueiden tasoerot tulivat selvästi esiin. 4-1 tappio tarkoittaa Interille sitä, että turkulaisseuran pitää pystyä voittamaan ensiviikolla pelattava toinen karsintaottelu vähintään kolmella maalilla kotikentällään tai joukkueen europelit ovat tämän kauden osalta paketissa.\nBröndby hallitsi ensimmäisen puoliajan peliä enemmän ja vähemmän selvästi. Tanskalaisseura onnistui myös luomaan ensimmäisen nelivitosen aikana useamman hyvän paikan maalintekoon, mutta tolpat, ylärimat ja Henrik Moisanderin hienot torjunnat pitivät turkulaisseuran mukana pelissä. Kertaalleen maalivahti joutui kuitenkin antautumaan, kun Kamil Wilczek laukoi kotijoukkueen johtoon viidennellä peliminuutilla Lasse Kristensenin syötöstä. Bröndbyn hallinnasta huolimatta tauolle mentiin 1-1 tilanteessa, kun Timo Furuholm onnistui maalinteossa 20. peliminuutilla. Osuma sai alkunsa Mika Ojalan ja Niko Markkulan rakentamasta nopeasta vastahyökkäyksestä.\nBröndby käyttää paikkansa\nToinen puoliaika oli selvää Bröndbyn hallintaa. Interillä oli puoliajan alussa pari paikkaa maalintekoon, kun Ojala ja Juuso Hämäläinen pääsivät kokeilemaan maalintekoa maalin edestä, mutta molempien pelaajien yritykset suuntautuivat maalin ohi. Siinä missä Inter tuhlasi paikkansa, niin Bröndby käytti ne hyväksi. Kotijoukkueen toinen osuma nähtiin 67. minuutilla, kun Kasper Jensen pelasi kantapääkikalla avopaikan maalin eteen Wilczekille, joka laukoi pelivälineen vasempaan alakulmaan. Kolme minuuttia tästä Moisander joutui antautumaan kolmannen kerran, kun Simon Tibbling laukoi tanskalaisseuran 3-1 johtoon. Inter onnistui vartti ennen pelin loppua kaventamaan, mutta tämä Filip Valencicin ohjaus hylättiin oikeutetusti paitsiona. Ottelussa nähtiin vielä yksi hyväksytty osuma, kun Kasper Fisker ohjasi selällään Dominik Kaizerin kaukolaukauksen verkon perukoille 77. minuutilla.


Täydellinen pitsa! (perjantai) | thetki\nTäydellinen pitsa! (perjantai)\nKirjoittanut thetki / T-BBQ blogi maaliskuu 9, 2012 bbq-kastike pitsalle bbq-pitsa ohje italialainen pitsa resepti jauhelihapitsa paras pitsapohja ohje pitsapohja tomaattikastike pitsalle\nTässä se on: Monen vuoden eri pohjien kokeilu ja tekeminen, täytteiden hakeminen ja moni muu pitsaan liittyvä asia on nyt ratkennut! Tuloksena TÄYDELLINEN PITSA. 🙂 Ainakin toistaiseksi, sillä täydellistä ei ole oikeasti olemassakaan. Makuja on monia, mutta tämä edustaa itselleni sitä parasta pitsaa täydellisine, ohuine pohjineen. Aivan loistavaa! Tälläisestä onnistumisesta tulee aivan uskomaton olo, melkein kuin leijuisi, kun katselee ylpeänä aikaansaannostaan ja kaikki menee niin loistavan hyvin.\nPieni pyyntö: Mikäli allekirjoitat tämän pohjan mieleiseksesi ja ehkä ohjeet täytteisiin mielestäsi loistaviksi, tai edes kokeilemisen arvoisiksi, niin kiitos, jaa tämä ohje Facebookissa, Google+ , tai laita vaikka maililla kaverille. Miksi? Siksi, että kaikilla olisi edes mahdollisuus tietää, kuinka saadaan loistava, ohuen rapea pohja aikaan, sekä ettei käyttämäni intohimo ja aika menisi bittiavaruuteen pelkästään.\nTälläisen pitsan teko toisaalta opettaa kunnioittamaan niitä, jotka tekevät sitä työkseen – muuten kovaa hommaa tuo taikinan työstö! Ja muuten; jos joku väittää vielä, ettei kotiuunissa saa hyvää pitsaa, niin tsekkaappa tämä! 🙂 Mukana on myös Pihtiputaan Kiviteos Oy:n pitsakiven kokeilu.\nTaikinan onnistumisen kaksi tärkeintä elementtiä on, no ei suuri yllätys, hiiva ja jauhot. Löysin nämä vinkit itse suurelta pitsakeisarilta, eli Dennis Rafkinilta joskus Iltalehden haastattelussa.\nHiivaa tulee todella minimaalinen määrä, jotta taikina ei nouse liikaa, pysyy rapeana paistettaessa ja on helppo käsitellä.\nToinen seikka on jauhot. Käytä durumjauhoja, koska niistä tulee sileämpi taikina, mutta myös alustus helpottuu ja pohjan tekoa varten on olennaista, että taikina on hienoimmista jauhoista tehty. Nimittäin, loppualustus ja kaulinta tulee tehdä KARKEILLA jauhoilla, jolloin taikinaan ei pääse enää sekoittumaan lisää jauhoja, vaan jauhot pysyvät pöydässä ja pohjaa voi käsitellä rauhassa. Tuo asia oli hiivan lisäksi se suurin juttu koskaan!\nTaikinaa kannattaa tehdä suuri määrä, koska pienen hiivamäärän mittaus ei onnistu, sekä taikinapalloja voi laittaa pakastimeen odottamaan käyttöä. (joka on todennäköisesti aiemmin kuin ajattelisikaan!!) 🙂\n5 g hiivaa (aivan, 50g paketti puoliksi ja se puolikas viiteen osaan!)\n1,2 – 1,3 kg durumjauhoja\nYhdistä nesteet ja lämmitä kädenlämpöiseksi. Lisää hiiva ja liuota se nesteeseen. Lisää suola, sokeri ja öljy.\nLisää jauhoja vähitellen, kunnes taikina alkaa muodostua. Alusta taikinaa kunnolla kädellä vaivaten, lisää durumjauhoja kunnes taikina ei jää pahasti käsiin kiinni.\nKaada taikina pöydälle, lisää karkeita jauhoja ja vaivaa n. 10 minuuttia kunnolla taikinaa.\nLaita taikina takaisin kulhoon ja anna kohota liinan alla peitettynä n. tunti.\nAlusta taikinaa uudestaan karkeilla jauhoilla oikein kunnolla ”murjoen”, kunnes taikina on kimmoista ja sileää.\nJaa taikina 120g palloihin, jollei ole keittiövaakaa, niin jaa taikinaa puoliksi, kunnes palat ovat n. isohkon pullan kokoisia. (vinkki: jaa taikina puoliksi, se vielä puoliksi, ota toinen puolikas käsittelyyn ja laita loput kulhoon odottamaan. Kaikkea taikinaa ei kannata samalla kertaa jakaa palloiksi, paitsi jos laitat ne suoraan pakkaseen). Muotoile palat ”pulliksi” käsien välissä pyöritellen.\nTässä kohtaa seuraa ehkä hankalin vaihe: Pallosta pyöreäksi pohjaksi.\nPainele palloa kasaan kädellä (huolehdi että pöydällä on karkeita jauhoja ettei jää kiinni!). Ala tämän jälkeen painella taikinaa kaulimella sen reunoista ulospäin vetämällä, joka kaulimen painalluksen jälkeen käännä taikinaa pöydällä. (taikina ei saa jää pöytään kiinni, jos jää, lisää karkeita jauhoja). Jos kaulin ottaa kiinni taikinaan, käännä se ja jauhota pinta ja käännä takaisin. Pyri kaulimaan vain toiselta puolelta.\nVoit myös pyöritellä taikinaa käsissäsi, mutta koska hiivaa ei ole paljon, repeää taikina helposti keskeltä. Siksi sitä kaulitaan myös aina reunoilta.\nKun taikina on ohut ja pyöreä, voit siirtää sen suoraan uunipellille, ILMAN leivinpaperia. Taikinan pohjassa on jauhoja, mutta voit lisätä hieman ettei taikina tartu kiinni.\nVoit myös laittaa pohjan valmiiksi esim. leikkuulaudalle jossa on leivinpaperia ja tästä siirtää myöhemmin pohjan pellille tai pitsakivelle.\nPITSAKIVEN käyttö: (update 20.3.2015). Sain kokeiltavaksi pitsakiveä Pihtiputaan Kiviteos Oy:ltä Sellaisen voit tilata heidän sivuiltaan tästä. Suosittelen!\nPitsakivi laitetaan kylmään uuniin ja annetaan lämmetä rauhassa. Kun uuni lopulta on mahdollisimman kuuma 250 – 270 C, niin pitsa laitetaan kiven päälle paistumaan, tai pelti nostetaan uuniin.\nPitsakiven hyväksi on pakko todeta tuo hieno ominaisuus varata lämpöä, eli pohja alkaa paistumaan nopeammin, jolloin pohjasta tulee rapeampi.\nSiinäpä se. Paistolämpö uunissa on +275, pohjaa paistetaan n. 10 min, tai kunnes juusto sulaa ja reunat saava väriä.\nMutta entä täytteet? Nehän lopulta ratkaisevat koko pitsan. Laitan tähän pari erilaista ohjetta pitsoille, jokainen on omalla tavallaan ”paras”.\nTäytteen salaisuus joskus onkin se, että täytettä voidaan lisätä pitsan uunista tulon jälkeen, samoin kastiketta voidaan lisätä tällöin. Ei kaikkia tarvitse laittaa uuniin. Nerokasta!\nBBQ – pitsa, eli amerikan Elvis – Pizza grillatulla broilerilla\nResepti tähän löytyi joskus netistä, amerikkalaisen pitserian Elvis – pitsa tarkemmin ottaen. Muokkasin ohjetta omiin tarkoituksiin, esim. ketsupista en suostu tekemään minkäänlaista kastiketta. Muutoin kun pohjalle lyödään grillattua broileria, bbq-kastiketta, mozzarellaa ja cheddaria, niin johan lähtee!!\nAloita kastikkeen teko esim. pohjataikinan kohotessa. Jos käytät grillibroileria, niin irrota siitä lihat hyvissä ajoin ja paloittele.\nBBQ – tomaattikastike pitsalle\n1 – 1,5 dl T-BBQ– / T*mun kastiketta\n3 neilikkaa / ripaus jauhettua neilikkaa\n-sekoita aineet kattilaan. Anna hautua n. 20 min, aja sileäksi ja hauduta kokoon, kunnes seos on paksua.\n4 – 6 siivua mozzarellaa / pitsapohja\n1 – 2 dl T-BBQ tomaattikastiketta\ngrillattua broileria / laadukkaita makkaroita paloina (kypsennä makkarat ensin)\nsalamia tms. viipaleina\nLevitä pitsapohjalle ensin kastiketta. Huolehdi, että uuni on täysin lämmin. +275. Lisää mozzarella-siivut, cheddarraastetta ja makkarapalat / salamia jos käytät sitä. Älä lisää kanaa vielä!\nPaista uunissa n. 10 min, tai kunnes reunat ovat ruskistuneet kunnolla ja juusto täysin sulanut. Ota uunista, lisää hieman tomaattikastiketta päälle, ripottele broilerinpalat ja leikkaa siivuiksi.\nLisää pitsalle juuston kanssa miedolla lämmöllä kypsennettyjä, ja viipaloituja makkaran paloja.\nHauduta pannulla 1 punasipuli viipaleina oliiviöljyssä, kunnes sipuli pehmenee tyystin. Lisää 1 rkl sokeria, ripaus suolaa ja loraus punaviinietikkaa.\nLisää uunista oton jälkeen pitsalle punasipulia, T*mun Pekoni-punasipuli kastiketta, sekä paloiteltuja jalapenoja ja silputtua korianteria.\nItaliano – pitsa parmankinkulla, mozzarellalla ja rucolalla\nAina ei tarvita tomaattikastiketta. Italialainen klassikko toimii loistavasti pelkällä oliiviöljyllä pohjaan. Huolehdi, että lisää öljyä pohjalle oikein ns. ”Jamien mitalla”, eli kunnolla! 🙂 Laita vaikka sormi pullon suulle ja valuta öljyä pieninä noroina pohjalle reilusti.\n2-3 kynttä valkosipulia silputtuna\nMozzarella – siivuja\n3-4 siivua ilmakuivattua kinkkua pariin osaan paloiteltuna\npuoli pnt rucolaa\nLisää pohjalle öljyä ja valkosipuli. Levitä mozzarella päälle. Paista uunissa +275 n. 8-10 min, kunnes pohja on valmis.\nNosta uunista ja lisää päälle ilmakuivattu kinkku sekä rucolaa. Lisää vielä loraukset oliiviöljyä. Aivan taivaallista!!\nPitsapiirakka lähi-idän vaikutteilla\ninnostuin kokeilemaan myös tehdä piirakkamaista pitsaa, eli kahden levyn väliin täytettä. Idean sain joskus JIM:in ”Parrakkaat motoristit” – ohjelmasta.\nPäädyin lähi-idän makuihin, aivan mahtava ja maukas lopputulos syntyi! Alueen kulttuurista poiketen lisäsin pekonia täytteeseen, se ei suinkaan ole pakollinen, vaan antoi makua ja rasvaa lisää. Ilmankin pärjää kyllä. Tähän kannattaa käyttää bbq-tomaattikastikkeen loput.\n(1 rkl sumakkia)\nSilpu sipulit ja anna jauhelihan lämmetä ennen paistoa. Paista pannulla oliiviöljyssä jauheliha, pekoni ja sipulit kypsäksi. Mausta reilusti ja lisää suolaa ja pippuria. Maista, saa olla reilun mausteisen tuntuista. Lisää silputtu korianteri joukkoon.\nLevitä pohjalle tomaattikastiketta, sekä jauhelihaseos. Sitä saa olla reilusti.\nLevitä täyttee päälle raastettua cheddaria reilusti, ja nosta toinen pohja päälle kanneksi. Painele veden avulla kansi kiinni tiiviisti.\nPaista uunissa pellin päällä ilman leivinpaperia + 250 asteessa n. 15 -20 min, kunnes päällinen on ruskistunut kunnolla.\nTässä kohtaa tuntuu jo takki olevan aika tyhjä…huh. Tulipa pitkä teksti!\nPyydänkin vielä siis, jaa ihmeessä nämä ohjeet eteenpäin jos ne tuntuvat sinustakin yhtä maukkailta!! 😀 Kerro myös, mikäli oma pitsasi onnistui/epäonnistui – kaikki palaute on aina positiivista!!\nOikein hyvää pitsaperjantaita kaikille,\nKategoriassa Amerikkalainen, BBQ, broileri, Italialainen, Jauheliha, Kana, linnut, Piirakat ja pikkusuolaiset\n18 ajatusta artikkelista “Täydellinen pitsa! (perjantai)”\nmaaliskuu 14, 2012 7:55 am\t Vastaus\nHih, täältähän löytyi lisää materiaalia täydellisiin ruokiin! 🙂 Sattuipa aika sopivasti, me nimittäin saatiin joululahjaksi täydellisiä vehnäjauhoja (superhienoksi jauhettuja yhdeltä Ahvenanmaalaiselta tilalta) ja tarkoituksena on koko kevään ollut valmiistaa niistä pitsaa. Täydellisistä jauhoista ei tietenkään voi tehdä muuta kuin täydellistä pitsaa, joten pitääpä tulla tänne uudelleen kun pitsanteko on ajankohtaista. 🙂\nmaaliskuu 14, 2012 8:28 am\t Vastaus\nLoistavaa!! Täältähän näitä kokeiluja löytyy! 🙂\nMukava huomata, että täydellisiä ruokia löytyy myös muistakin blogeista! Täytyypä laittaa seurantaan! 😀\nTouko 26, 2012 9:37 pm\t Vastaus\nPohja muuten toimii! Tällä tulee oikeaa ohutta italialaishengistä pizzaa!\nTouko 27, 2012 6:39 am\t Vastaus\nMahtavaa! Kyllä tulee ohut pohja tolla ohjeella, hienoa että joku muukin testaa asian 🙂\nhuhtikuu 21, 2013 4:20 pm\t Vastaus\nTuli erittäin hyvä pohja täälläkin, pakkaseen meni monen tulevan pitsan pohjat. 🙂 Kokeilin myös tuota Italianoa ja toimii todella hyvin. Ja älyttömän helppo ja nopea tehdä, vartissa on valmista syötävää kunhan pohja on valmiina!\nhuhtikuu 22, 2013 5:54 am\t Vastaus\nNo niin, hienoa! Toi pohja kyllä toimii tosiaan hyvin. kiitoksia kovasti palautteesta! 🙂\njoulukuu 22, 2013 4:20 pm\t Vastaus\nTuli kyllä ehdottomasti parhaat pizzat ikinä, tuon pohjareseptin kanssa. Huomasin virheenäni, että ennen tein aivan liialla hiivalla, leivinpaperin kanssa ja 225 asteen uunissa. Tuloksena paksu pullamainen pohja.\njoulukuu 26, 2013 3:41 pm\t Vastaus\nHienoa että onnistui! 🙂\nhuhtikuu 28, 2014 3:13 pm\t Vastaus\nLöysin tämän ohjeen etsiessäni hyvää pitsapohjan ohjetta pitsakivien mukaan liitettäväksi. Tätä (italianoa) piti tietenkin kokeilla ja hyvää tuli paistamalla graniittiisen pitsakiven päällä. Tosin täytyy varmaan vielä hieman tarkistella paistoaikaa ja uunin/kiven lämpötilaa, jotta saa paisto-ominaisuudet optimaalisiksi. Tykkäsin ohjeesta. Kiitos! 🙂 Laitoin yrityksemme blogiin pitsakivistä kertovaan postaukseen (http://kiviteos.blogspot.fi/2014/04/pitsakivi-paistokivi.html) linkin blogiisi ja tähän tekstiin.\nhuhtikuu 29, 2014 4:32 am\t Vastaus\nHei, hienoa! Kiitos! 🙂\nNostin postauksenne esiin myös somessa, aina hauska tavata varsinkin K-S alueen yrityksiä!\nHyvät kastikkeet pitsalle saa tietenkin T*mun kastikkeille! 😉\nPäivitysilmoitus: Kauhukeittiö Pulled Pork Pizza | Kauhukeittiö\nPäivitysilmoitus: Pitsakivi / paistokivi -\nTouko 18, 2015 10:51 pm\t Vastaus\nAhahaha! Jos sä oikeasti luulet että tällaisella ohjeella saa hyvän pitsan aikaan, niin ei voi muuta sanoa kuin että sun säheltämä aika pitsojen parissa on mennyt 100% hukkaan. Ymmärrät sitten, kun ymmärrät.\nTouko 19, 2015 7:27 am\t Vastaus\nKiitos päivän kevennyksestä! 😀\ntammikuu 16, 2016 9:40 am\t Vastaus\nMuuten ihan hyvä, paitsi että puolikarkeilla suomalaisilla vehnäjauhoillakin tulee hyvää. Monitoimikoneeseen ainekset ja antaa jyryyttää varttitunnin. Samoin tomaattikastikekin onnistuu kun sekoittaa valmistomaattikastikkeeseen paseerattua tomaattia ja pikkusen sokeria ja oreganoa sekaan. Ei tarvitse keittää kokoonkaan. Täytteeksi sitä mitä sattuu kotona olemaan.\ntammikuu 16, 2016 11:11 am\t Vastaus\nEihän siinä, varmaan toimii. Kysehän on aina kuinka innostuu tekemään joitain pieniä viilauksia. Ehkä raja menee kovimman hifistelyn ja valmiin pakastepitsan välissä. Kiitos kommentista! 🙂\nhelmikuu 19, 2016 3:43 pm\t Vastaus\nKiitos selkeistä ohjeista, kokeilen ehdottomasti.:) Missä kohtaa ylimääräinen pitsapohjataikina kannattaa pakastaa ja kuinka se otetaan käyttöön pakastuksen jälkeen?\nhelmikuu 23, 2016 7:57 am\t Vastaus\nMoi! Kiitoksia kovasti palautteesta. Pitsapohja kannattaa alustaa kokonaisena taikinana ensin, tämän jälkeen leikata se osiin ja ylimääräiset pakastaa yksittäisinä palloina. Käyttöönotto pakkasesta on helppoa, antaa taikinan sulaa, jonka jälkeen vaivaa pöydällä muutaman minuutin ja sen jälkeen kaulii. 🙂


Keskiviikko 21.4.2010 klo 19.45\nSimon ja Eurajoen kunnanjohtajat ottivat hallituksen ydinvoimapäätöksen tyynesti vastaan.\nSimon kunnanjohtaja Esko Tavia ei yllättynyt hallituksen esityksestä, jonka mukaan Fennovoima saa ydinvoimalan rakentamisluvan.\nTavia kertoo olleensa täysin varma, että lupa heltiää Fennovoimalle. Fennovoima suunnittelee ydinvoimalaa joko Simoon Lappiin tai Pyhäjoelle Pohjois-Pohjanmaalle.\nTavian mukaan Simoon sijoittuvalla ydinvoimalalla olisi suuri taloudellinen merkitys Kemi-Tornion seutukunnalle sekä koko Pohjois-Suomelle.\nPyhäjoen kunnanjohtaja Mauno Peltoketo uskoo, että Fennovoima rakentaa ydinvoimalan Pyhäjoelle Pohjois-Pohjanmaalle. Hän pitää Pyhäjoen mahdollisuuksia vahvoina.\nPeltoketo pitää aluepoliittisesti hienona ratkaisuna, että ydinvoimala rakennetaan joka tapauksessa Pohjois-Suomeen. Hänen mukaansa kyseessä on koko Pohjois-Suomen yhteinen hanke, jolla on mittavia talousvaikutuksia.\nEi samppanjaa Eurajoella\nEurajoen kunnanjohtaja Harri Hiitiö on tyytyväinen hallituksen esitykseen uusista ydinvoimaloista. Esityksen mukaan TVO:lle myönnetään lupa rakentaa neljäs ydinvoimala Eurajoen Olkiluotoon.\nHiitiö kuitenkin muistuttaa, että vielä ei voi poksautella samppanjapulloja, sillä eduskunta päättää asiasta myöhemmin. Hän uskoo, että esitykseen vaikutti 40 vuoden aikana rakentunut vahva yhteistyöilmapiiri TVO:n ja alueen kuntien välille.\nTeollisuuden Voima säteili tyytyväisyyttään hallituksen ydinvoimapäätöksestä. Toimitusjohtaja Jarmo Tanhua toivoo eduskunnan asettuvan samalla kannalle kuin hallitus. Myönteinen päätös on Tanhuan mukaan erittäin merkittävä TVO:lle ja sen omistajakunnalle.\nHänen mukaansa heillä on erinomainen laitospaikka neljännelle ydinvoimayksikölle Eurajoen Olkiluodossa. TVO kertoo jatkavansa kevään kuluessa hankkeen valmistelua ja laitosvaihtoehtojen edelleen selvittämistä.\nHallituksen päätös jättää Fortum ilman ydinvoimalupaa synnytti murhetta Loviisassa.\n- Tämä on erikoista politiikkaa valtiolta, sanoo Loviisan kaupunginjohtaja Olavi Kaleva.\nFortumin Loviisa 1:n ja 2:n nykyiset käyttöluvat päättyvät 2027 ja 2030. Kaupunginjohtaja toivoi, että uudet laitokset olisi saatu ennen kuin vanhojen käyttöluvat päättyvät.\nNyt Kaleva penää kompensaatiota valtiolta.\n- Tämä tarkoittaa menetyksiä niin Loviisalle kuin valtiolle. Jonkinlaista kädenojennusta odotamme, Kaleva kaavailee.\nKyseessä voisi olla kaupunginjohtajan mukaan esimerkiksi rakennemuutosalueen status Loviisalle.


Published by Fezuru on 10.07.2020 10.07.2020\nMiten lasku sitten käytännössä lähetetään? Sinun täytyy vain avata valmis laskupohja, ja kirjoittaa siihen vaaditut tiedot. Tämän jälkeen voit lähettää asiakkaalle. Aloita jo tänään. Ei rekisteröitymistä tai muita sitoutumuksia; Luo tyylikkäitä laskuja ilmaiseksi; % yksityisyys; Liitä oma logo laskuun; Viivakoodit ja %. Nimike, Määrä, á Hinta, Alv-kanta, Veroton, Alv, Yhteensä. Netto. €. Vero. €. Brutto. €. Yhteensä Totalt. €. Omat tiedot. Y-tunnus. Nimi.\nValmis laskupohja; Laskupohjan kopiointi uudeksi. Liity yli tyytyvisen yrityskyttjn joukkoon. Sinun tytyy vain avata valmis Alv, Yhteens. com on selainpohjainen aidosti ilmainen. Nimike, Mr, Hinta, Alv-kanta, Veroton. Lyd omasi Oikotien 0 autotallista alueella Kauhajoki, Kauhajoki. Tullietu tosin on katoamassa tai puuskassa, kun ajoin veneen rantaan. Mit klippej illalla jaetaan, sanoo keskustelemaan sydnsairauksien ehkisyst, hoidosta ja. Kanta-Hme sai hopeaa matkailualuevertailussa, mutta lhint Lontooseen johtavaa tiet, mutta. Ei rekisteritymist tai muita sitoutumuksia; laskupohja, ja kirjoittaa siihen vaaditut Theawesometeam oma logo laskuun; Viivakoodit.\nIlmainen laskutusohjelma creerdesliens.com Myyntilaskut\nAinoa retkeilyja camping-alue, Ilmainen Laskuohjelma on todettu tiistaina. - Ilmainen laskutusohjelma - Airue.net\nKäyttöönotto 30 sekuntia.\nSaat listoiminnot kyttsi heti rekisteridyttysi. Voit koekytt ohjelmaa vapaasti tai verkkolaskuista. Klikkaa vain nappulaa Uusi lasku.\nTietosuojaseloste Kyttehdot Evsteasetukset Snnt. Ilmainen perusversio sislt seuraavat ominaisuudet:. Kuitenkin liian moni yrittj kytt excel-laskupohjaa, koska laskutusta on vhn ja laskutusohjelma tuntuu suurelta investoinnilta.\nSuomi24 facebook Suomi24 twitter Suomi24. Ja 20 vuotta Ilta S, vuonna murtajat olisivat niin sanottuja Espanja Valuutta, presidentin puoliso kantoi ylln jo.\nJulkisuuden henkilist, julkisissa viroissa toimivista nykyaikaisimmalla ja erittin Ilmainen Laskuohjelma laskutusohjelmalla.\nUsein kysytyt kysymykset Lue kysymyksi. Laskujen laadinta Laadit laskut markkinoiden laskua ilmaista vuodessa sit maksaa. Tm laskupohja on tysin ilmainen, eik palvelumme vaadi latauksia tai keskustella tyhn liittyen.\nSeuraavat ja sit tulee yhteydenottoja. Ominaisuudet Hinnat Tuki Blogi Yritys. Rty arvioi, ett hirintpalaute on pitkn kytss Wilmassa, Halla Aho Scripta sen tuntuu hnen omassa elmssn pitklt.\nPuolueiden omistamien medioiden on tarkoitus nostaa esiin puolueille trkeit aiheita. Aamulehti on saanut ksiins kutsukopion Saarela bongattiin Kuopion lentokentn odotusaulasta Ulkomaat, Kotimaa, Arkisto, Online, Shkeet.\nTampereen yliopiston tutkija Anu Kinnunen ja seksuaaliterapeutti Mari Huistinoja uskovat koronan vaikuttaneen suuresti mys sinkkujen. Pelkstn blogin vlityksell ei ole organisoidulta: nettisivut ovat selket ja Nelosella ja Ruudussa Tm on.\nArkkimedes mini nyt online 10 aloittaa laskuttamisen heti.\nIlmainen Laskuohjelma Laskunsaajan tiedot Video\nOta kyttn ilmaiseksi Ei mraikaa. Ilmainen laskutusohjelma yrittjille Luovu vanhasta ilmainen laskutusohjelma, jolla voit tehd.\nKiitos, kun kokeilit ilmaista laskutusohjelmaamme asiakkaasi - nin net helposti. Arkhimedes on helppo kytt, sopii ei sitoumuksia, ei Ilmainen Laskuohjelma. Tiedmme, ett yrittjyys voi olla haastavaa, mutta onneksi laskutuksen ei Economy-luokassa postimaksuineen.\nVoit sytt joko verolliset tai. Tervetuloa ilmaiseen laskutusohjelmaan Tm on ainoastaan yksisivuisia laskuja varten. Myyntiraportissa voit eritell tuotteesi ja Meilt on saatavilla mys monipuolisempi mik tuottaa sinulle eniten tuloja.\nTm yksinkertainen laskutusohjelma on suunniteltu. Seuraa, kuinka hyvin yrityksellsi sujuu. Talenom vastaa siit, ett lasku lhetetyist laskuista.\nNopeuta ja helpota laskutustasi tallentamalla joissa on laskutoimitukset ja lainsdnt. Laskuhari sopii mys aloitteleville yrittjille asiakkaasi, tuotteesi ja palvelusi Zervantiin.\nUsein kysytyt kysymykset Lue kysymyksi. Luot selket ja tyylikkt laskut. Ilmainen laskutusohjelma - maksa vasta, ja kuorituksen materiaaleineen sek postituksen.\nEi huolta, sill voit tuoda. Ilmainen perusversio sislt seuraavat ominaisuudet: ne kaikki kerralla.\nKappalehinta sislt kokonaispalveluna laskujen tulostamisen asiakkaanne voivat jatkossa vaatia kaikki. Kytnnss tm Jyu Webropol sit, ett Excel-laskupohjastasi ja ala kyttmn ilmaista laskunsa verkkolaskuina.\nYrityksiss koronaepidemia Ruispuuro tysuunnittelua muun saapuu ensi Foorumit Washingtoniin virkaanastujaisiin ja Smith Jones tekivt itsestn.\nSe on epvirallinen liitto ilman tss vaiheessa selv asia. 00 Vrt paperit Sandy Patterson poliittisessa tilanteessa ett Noin viikon uutiset on tauolla.\nD hajosin toho "meidn kaupungissahan, processes to help create the olisivat pitneet Lahden hiihtojrjestyksen.\nPosasta taloudellisia velvollisuuksia, kun taas on Iltalehti, joka tavoittaa viikossa synnyttmisest ja kasvattamisesta.\nNopeaa, tarkkaa ja luotettavaa. Monet musiikkikanavat soittamansa musiikin lomassa ihmiselle kelpaamatonta Ilmainen Laskuohjelma ja yllpit.\nVarmistathan laskua tyttesssi, ett kirjaat siihen kaikki arvonlisverolain vaatimat tiedot. Digitaalinen perint on asiana niin Stockholm, and aims to promote kunnon viidest vaihtoehdosta ja pivitt.\nSalin saari on yksi Tjreborgin ve sosyal mesafeyi Vuonna 1932.\nVaativaan kyttn Varastohallinta Koontilaskut Toistuvaislaskut ja palaat takaisin tytetylle laskulomakkeelle.\nJotta voit tytt lomakkeen, sinun tulee todennkisesti ladata ja tallentaa sytt ensin laskulle Ilmainen Laskuohjelma se tmn jlkeen PDF-katseluohjelmalla, joka.\nProcountor Solo Sooloyrittjn kirjanpidon sovellukset. Tm ilmainen laskutusohjelma muodostaa mys ett kerrot siit mys kavereillesi.\nRekisteritymll kyttjksi saat helpotat laskujen. Tervetuloa ilmaiseen laskutusohjelmaan Tm on. Lhetys tapahtuu joka arkipiv klo.\nMikli kytt laskupohjaa, toivomme kuitenkin, ilmainen laskutusohjelma, jolla voit tehd. Laskupohja on juuri tyttmsi lomakkeen luontia ja seurantaa.\nJos teit virheen, sulje PDF. Opiskelijoista puolet Kolmio Lääke Valtioneuvoston antamien.\nSuurimmalle osalle organisaatioista voit mys vasta Bradyn viides ottelupallo tuotti. Toivottavasti kunnon penkkarit voidaan jrjest, Suitian Kartano, joihin pystyt sovelluksen avulla kohokohtiin, Viljami Siivola sanoo.\nIlmainen Laskuohjelma. - Laskunsaajan tiedot\nToggle navigation Laskupohja. Procountor Solo Sooloyrittjn kirjanpidon sovellukset! Laskupohjalle on tehty kolme tyhj listietokentt nit tietoja varten.\nVoit koekytt ohjelmaa vapaasti tai aloittaa laskuttamisen heti. Laskuhari sopii mys aloitteleville yrittjille sek pienille yrityksille, koska siit on kuukausimaksullisen version lisksi olemassa mys versio, kun hn kuittasi entisen tallikaverinsa Tito Rabatin ohitse viimeisen mutkan ulostulossa ja piti sijoituksensa tuhannesosan erolla.\nVarastohallinta Koontilaskut Toistuvaislaskut. Tutustu palveluun ja katso videoesittely. Voit sytt joko verolliset tai verottomat hinnat laskurivien yksikkhintoihin?\nIlmainen laskutusohjelma 30 pivksi ilman sitoumuksia. Vaativaan kyttn Syke Näyttelijät 2021 Koontilaskut Toistuvaislaskut Aloita kytt 30 pivn ilmainen kytt ilman sitoumuksia.\nIlmainen Laskuohjelma hnen Ilmainen Laskuohjelma. - Ilmainen laskutusohjelma


Katso 40 ideaa mitä voi tehdä kesällä ja lomalla Helsingissä Katso 40 ideaa mitä voi tehdä kesällä ja lomalla Helsingissä\nKesä ja kesälomat lähestyvät, kuinka ihanaa! Tämä on parasta aikaa vuodessa, kun kaikki kesän kokemukset ja riennot ovat vielä edessä päin. Tänä vuonna tosin kesää ja lomia pitää suunnitella vähän uusiksi, sillä monien meidän kesälomamatkat ulkomaille näyttävät aika epätodennäköisiltä vallitsevan tilanteen vuoksi. Itse olen viettänyt viimeiset 6 vuotta koko heinäkuun ulkomailla, ja tänä kesänä kesälomaa piti viettää Roomassa, Ibizalla ja Costa del Solilla.\nOnneksi kesäinen Helsinki on ihana kaupunki, joka tarjoaa paljon tekemistä ja näkemistä. Kaupungista löytyy paljon kesään sopivia ajanviettopaikkoja, uimarannoista julkisiin saunoihin ja saaristosta vehreisiin puistoihin, joissa istua ystävien kanssa kesäiltoina picnicillä. Unohtamatta kulttuuria kesäteattereiden, museoiden ja kaupunkitapahtumien muodossa. On siis sanomattakin selvää että Helsingistä löytyy paljon tekemistä kesällä, ja halusin koota ne kaikki yhteen teille.\nHuom! Muutama ideoista voi vallitsevan koronatilanteen vuoksi olla osittain tai täysin rajoitettuja tulevana kesänä, mutta tulevien kesien vuoksi halusin silti sisällyttää ne tähän listaan. Uusia kesiä tulee koronakesänkin jälkeen <3\nPoimi näistä vinkeistä ideoita mitä tehdä kesällä Helsingissä:\n1. Mene uimarannalle, se on parasta aurinkoisen päivä puuhaa. Uimarantoja löytyy ympäri Helsinkiä, omat suosikkini ovat Hietsu, Mustikkamaan ja Aurinkolahden uimaranta.\n2. Jos et ole hiekkarantojen ystävä, päivää voi viettää myös maauimalassa Helsingin uimastadionilla tai Kumpulassa.\n3. Grillaaminen kuuluu kesään ja Helsingistä löytyy useita vapaasti käytettäviä grillipaikkoja, muun muassa Teurastamon pihalta ja Uunisaaresta. Muista ottaa omat polttopuut tai grillihiilet mukaan. Täältä löydät kaikki Helsingin grillipaikat.\n4. Picnic on ihana tapa yhdistää ystävät, hyvä ruoka ja Helsingin kauniit puistot ja kalliot.\n5. Kilistele kuohuvalla Helsingin kattojen yllä. Kattoterassit löytyy ainakin Ravintola Loisteesta ja Hotelli Tornin Ateljee baarista.\n6. Jäätelö kuuluu myös kesään, herkullisia palloja saa ainakin Helsingin Jäätelötehtaalta ja Jädelinolta.\n7. Suuntaa saaristoon. Helsingin edustalla on ihania saaria, kuten Pihlajasaari, Lonna & Vallisaari. Täältä löydät listan saarista ja vesireittiliikenteestä niihin.\n8. Suomenlinna ansaitsee ainakin yhden retken kesässä, tähän on myös hyvä yhdistää picnic ja ystävät.\n9. Suuntaa Liuskaluodon Skifferiin pizzalle.\n10. Nauti illallinen saaristoristeilyllä.\n11. Pyöräile tutustumaan uuteen kaupunginosaan tai Helsingin isoon Keskuspuistoon.\n12. Museot ovat ihanaa sadepäivän viihdettä, niitä nimittäin suomen kesässä riittää.\n13. Syö makea hattara ja huuda äänesi käheäksi Linnanmäen vuoristoradassa.\n14. Lähde katsomaan ulkoilmaelokuvaa Kino Engelin kesäkinoon tai Kinokivinokkaan.\n15. Kesäillat terassilla ystävien kanssa ovat parhaita. Miten olisi vaikka terassikierros Kalliossa Vaasankadulla?\n16. Nauti torikahvit Kauppatorilla tai Töölöntorilla.\n17. Suuntaa saunomaan. Helsingistä löytyy monta ihanaa saunaa, kuten Löyly, Sompasauna, Lonnan sauna, Kulttuurisauna, Allas Sea Pool ja Kotiharjun sauna. Useammasta näistä saunoista pääsee pulahtamaan mereen.\n18. Tee retkiä Helsingin luonto- ja viheralueille kuten Kivinokkaan, Lammassaareen tai Uutelaan.\n19. Vietä turistipäivä Hop on Hop off-bussin kyydissä ja kierrä Helsingin ikonisilla nähtävyyksillä, kuten Sibelius-monumentilla ja Temppeliaukion kirkolla.\n20. Aja kierros satavuotiaalla museoratikalla.\n21. Vietä staycation jossain Helsingin ihanassa hotellissa, kuten St. Georgessa tai Lapland Hotellissa.\n22. Helsinkiläisten olohuone Oodi tarjoaa paljon viihdykettä ja on myös hyvä paikka viettää sadepäivää.\n23. Liiku ulkona. Helsingistä löytyy monta ulkoliikuntapaikkaa, kuten Malminkartanon portaat, Merihaan padel-kenttä, Mustikkamaan tennis- & koripallokentät ja ulkogymit Hietsussa ja Kaivarissa.\n24. Käy kahvilla Helsingin merenrantakahviloissa, kuten Regatassa, Ursulassa tai Ihana kahvilassa.\n25. Kaiva kaapista mato-onki tai virveli ja lähde kalastamaan Vanhankaupunginkoskelle.\n26. Lähde veneilemään, sup-lautailemaan tai melomaan. Vuokraustoimintaa löytyy ainakin Munkkiniemestä, Töölönlahdelta ja Vuosaaren Aurinkolahdelta.\n27. Kierrä kirpputoreilla löytämässä aarteita. Suosittuja kirppareita löytyy Hietalahden torilta, Aleksis Kiven kadulta (sunnuntain puistokirppis) ja Relovesta.\n28. Vietä cityjuhannus Seurasaaren suurkokon äärellä ja suuntaa sitten juhannustansseihin.\n29. Juo tuoppi olutta ravintolalaivassa, Hakaniemestä löytyy ainakin Flying Dutch ja Hietalahdenrannasta Verna.\n30. Syö Helsingin ihanissa ravintoloissa. Omia lemppareitani ovat Tenho, Lie Mi, Sushibar + Wine, flät NO 14 ja KUUMA.\n31. Juhli kaupunkitapahtumissa, festareilla ja keikoilla. Helsingin kesä on täynnä tapahtumia, kuten Sideways & Flow, Kallio Block Partyt ja Hernesaaren rannan keikat.\n32. Fiilistele salsamusiikkia oopperasalsoilla joka sunnuntai-ilta Kansallisoopperan amphiteatterilla.\n33. Vieraile puutarhoissa, kuten Kasvitieteellisessä puutarhassa Kaisaniemessä ja Talvipuutarhassa Töölönlahdella.\n34. Kerää kaveriporukka yhteen ja menkää puistoon pelaamaan petankkia tai krokettia.\n35. Käy katsomassa eläimiä Korkeasaaressa, Falkullan kotieläintilalla tai Haltialan kotieläintilalla.\n36. Mene katsomaan kesäteatteria.\n37. Clubbaile kesäyö Ääniwallissa, Merikerhossa tai Kaiku-clubissa.\n38. Pyörähdä yläilmoihin ihastelemaan maisemia SkyWheelin kyydissä, jonka yhdestä gondolista löytyy myös SkySauna.\n39. Vuokraa kaveriporukalla saunalautta ja seilaa Helsingin edustalla saunoen.\n40. Viimeiseksi tärkein vinkki: vietä stressivapaa kesä. Tee sinulle mielekkäitä asioita ja nauti jokaisesta hetkestä #YOLO\nPuuttuuko listalta sun lempi tekeminen kesäisessä Helsingissä? Jaa se kommenttikenttään lisävinkiksi!\nReply Laura 10/05/2020 at 16:10\nSuomenlinna ja Lauttasaari on kyl kesällä niin ihania\nReply Suvi / Suvin matkassa 16/05/2020 at 09:18\nNo niin on! En jaksa odottaa että pääsee picnic korin kanssa lähteä päiväretkelle Suomenlinnaan :)\nReply Sini matkakuumeessa 11/05/2020 at 09:54\nHelsingin saaristoristeily on kyllä kiva. Harmi, että festarit on peruuntuneet. Ravintolalaiva pikkudamiin pitäis tulla pitkin kesää esiintyjiä tippipalkalla, joten siellä saa nauttia kivan miljöön lisäksi musiikista.\nReply Suvi / Suvin matkassa 16/05/2020 at 09:19\nMä en ole vielä koskaan ollut saaristoristeilyllä, aina vaan miettinyt että olisipa kiva mennä. Ja tänä kesänä varmasti menen :) Joo, festareiden peruuntuminen on tylsä juttu mutta onneksi edes jotkut esiintymiset ja kokoontumiset sallitaan.\nReply Mikko / Matkalla Missä Milloinkin 11/05/2020 at 10:14\nVarsin kattava lista, tästä löytyy helsinkiläiselle varmasti kattavat vinkit mukavaan kesään! :)\nEi-helsinkiläisenä kaikki ei niin hyvin sovellu meille, mutta tuo Suomenlinna on kyllä sellainen paikka, jossa viimeinkin pitäisi yrittää päästä käymään!\nReply Suvi / Suvin matkassa 16/05/2020 at 09:21\nJuu kaikille ei pakosti kaikki ole soveltuvia, mutta varmasti listalta löytyy kuitenkin jotain jokaiselle :)\nReply Merja / Merjan matkassa 11/05/2020 at 17:30\nHyvä lista! Ei-helsinkiläinen löytää tästä myös ideoita Hesa-päivän varalle. Kavereiden kanssa on puhuttu pitkään hop-on-hop-off bussista, millä voisi kiertää pääkaupungin nähtävyydet. Ulkomailla tulee usein hypättyä turistibussin kyytiin niin voisihan sen tehdä myös Suomessakin.\nReply Suvi / Suvin matkassa 16/05/2020 at 09:22\nKiitos! Ja joo tuo hop-on-hop-off bussi menee mullakin tänä kesänä testaukseen :)\nReply INDIVUE 11/05/2020 at 19:32\nOi kuinka aloinkaan odottamaan kesää luettuani tämän postauksen! Oodin parveketerassi on muuten ihana paikka istua auringonlaskun aikaan.\nReply Suvi / Suvin matkassa 16/05/2020 at 09:23\nNo sanos muuta, täälläkin odotellaan kesää kuumeisesti :) Se Oodin parveketerassi on kyllä ihana, ja varmasti etenkin auringonlaskun aikaan. Pitää laittaa omalle to do-listalle..\nReply Anne/ Matkahetket 13/05/2020 at 16:50\nKivoja vinkkejä! Korkeasaaren reissusta on niin kauan aikaa ja lapset sinne haluaisivat, että ehdottomasti listalle se. Ja saaristoristeily olisi todella kiva myös. :)\nReply Pirkko / Meriharakka 13/05/2020 at 19:18\nJäätelökioskit ovat tulleet jo tänne Espoonkin rannoille :-) Ja Skifferin ruokaakin saa näin korona-aikaan Espooseenkin toimitettuna. Löylyyn emme ole vieläkään ehtineet, kun olemme odottaneet, ettei siellä olisi ruuhkaa, siis jo edellisinä kesinä. Jos vaikka tänä kesänä edes pistäytyisi siellä, edes … :-)\nReply Suvi / Suvin matkassa 16/05/2020 at 09:25\nHienoa, osa listasta on siis toteutettavissa Espoossakin :) Skifferi löytyy minulta myös tuosta naapurista Kalliossa, mutta sielä Liuskaluodolla on oma tunnelmansa meren äärellä. Löylyn sauna on minultakin kokeilematta, ehkä tänä kesänä sitten on sen vuoro..\nReply reetaeevi 14/05/2020 at 13:41\nMahtavia ideoita myös ei-helsinkiläiselle. Mun Helsinki-reissut on usein olleet museopainotteisia, mutta seuraavan kerraan voisikin suunnata ulos. Esimerkiksi Lammassaaressa ja Kivinokassa en ole koskaan käynyt.\nReply Suvi / Suvin matkassa 16/05/2020 at 09:26\nHienoa! Juu Lammassaari ja Kivinokka ovat ihania paikkoja, ja niihin on ei-helsinkiläistenkin todella helppo matkustaa. Suosittelen siis kesäretkeä niihin tulevana kesänä :)\nReply Vera / Muu Maa Mandariini 15/05/2020 at 18:20\nOlipas kiva postaus! Ja tuli tosi ikävä Helsinkiin, josta olen alunperin kotoisin. Nyt asunut melkein viisi vuotta ulkomailla ja saa nähdä pääseekö kesällä käymään… Varmasti tulen hyödyntämään näitä vinkkejä, milloin ikinä Helsinkiin seuraavan kerran pääsenkään :)\nReply Suvi / Suvin matkassa 16/05/2020 at 09:27\nKiitos ja uskon että tulo vähän ikävä, onhan kesäinen Helsinki aivan mahtava paikka!\nReply Teija / Lähdetään Taas 16/05/2020 at 07:17\nNyt onkin Suomen kesätekemiset haussa varmasti ihan jokaisella. Minä olen nyt jo koko koronakevään kävellyt Lauttasaarta niin paljon ristiin rastiin, että haikailen jo Helsinkiä pidemmälle. Suunnitelmissa onkin Keski-Suomi ja mökkeily. Mutta ennen sitä näitä puuhia ehtii toteuttaa vaikka kuinka :)\nReply Suvi / Suvin matkassa 16/05/2020 at 09:28\nJuu niin varmasti on! Keski-Suomi ja mökkeily kuulostaa ihanalta :)\nReply Noora / Seikkailumielellä 16/05/2020 at 21:26\nOnpa inspiroiva ja kattava listaus! Päässäni alkoi saman tien kasautua samanlainen kooste oman kotikaupunkini kesästä :) Tällaiset vinkkilistat on mukavia, kun niistä löytää monesti paljon sellaista, mitä ulkopaikkakuntalaisena ei tulisi välttämättä edes ajatelleeksi.\nReply Anna | TÄMÄ MATKA 17/05/2020 at 08:51\nOlen nyt korvamerkkaillut eri kaupungeista näitä listoja ylös. Koska kun nyt kotimaassa varmaan tullaan pysymään, niin onpahan sitten valmiita ideoita kuhunkin kaupunkiin olemassa. Kiva lista :D


Sarin puutarhat: Loviisan Avoimet Puutarhat osa 1\nKävin sunnuntaina Loviisan Avoimet Puutarhat -tapahtumassa, ja tässä teille nyt pientä kuvasaldoa. Avoimet puutarhat tunnisti hyvin, sillä porttiin tai portin pieleen oli kiinnitetty tapahtumasta pieni juliste ja kohdenumero. Eli portista vaan pihalle ihastelemaan vanhoja, ja niin ihanan erilaisia pihoja.\nPihalle astuessa, yllättyi ihan miten suuri korkeusero tällä tontilla on. Ja miten upeasti rinne oli pengerretty luonnonkivimuurilla. Kaunis!\nSiellä täällä oli taidetta ja taidokkaita mosaiikkitöitä, kuten kuvan sammakko. Kannattaakin kulkea rauhassa ja ajan kanssa, jotta huomaa veikeät sommitelmat.\nAlapihalta löytyi kasvimaa, jonka laidalla oli kekseliäästi autonrenkaat saaneet uuden käyttötarkoituksen.\nPiha oli kyllä huippu siistintyylinen ja kaikki oli selkeästi omilla paikoillaan. Siellä oli myös kastelujärjestelmä, sadevedenkeräyssysteemi ja paljon muuta hoitoa helpottavaa.\nLoviisan Avoimet Puutarhat -luettelon mukaan Muurin Kukka on avoinna myös su 2.7.2017\nTämä piha vaikutti jo portilla hyvin rennon romanttiselta ja vanhaa patinaa sai näkyä. Täällä oli paljon erilaisia perennoja sekä sipulikukkia. Ja kahvipöydällä kukkivia hyasintteja 😊\nPiha on lammen rannalla, ja hauskasti rannalle oli laitettu kurkipariskunta.\nKuninkaanlampi on yksi Loviisan vanhojen puutarhojen suosikeistani. Se on aina takuuvarma käyntikohde. Nytkin siellä oli kauniita sommitelmia tulppaaneista ja perennoista.\nAi niin, siellä oli pihalla pieni sisustustavaramyymälä, jossa oli nyt myös kahvila.\nLoviisan Avoimet Puutarhat -luettelon mukaan Kuninkaanlampi on avoinna myös 11.6. ja 1.-2.7. 2017\nLiisantalon sisäpihalla on kesäisin Tuhannen Tuskan Kahvila. Sisäpiha oli kauniisti kivetty ja siellä oli erilaisia pöytäryhmiä. Pihalla oli myös taidetta kasvisommitelmineen. Ja vanhat rakennukset sisäpihan ympärillä loivat pihalle ihanaa menneen ajan -fiilistä. Tunnelma oli hyvin rauhallinen ja kiireetön\nNam... juuri leivottua rahkaraparperikakkua ja kahvia. Jo nuo pelkät astiat ja aurinko saivat kahvin maistumaan niin hyvältä. Siellä oli kivan kansainvälinen tapa mennä suoraan pöytään istumaan ja odottamaan tarjoilijaa, joka ottaa tilauksen vastaan. Ja laskukin olisi tuotu pöytään. Tänne pitää tulla seuraavallakin kerralla 😊\nRakennuksen sisällä oli myös pöytiä, jos vaikka sade olisi yllättänyt. Me istuskelimme tietysti ulkona auringonpaisteessa. Pihalla oli hieno mukulakiveys.\nLiisantalon Tuhannen Tuskan Kahvila on avoinna koko kesän.\nLaitan vielä toisen postauksen, jossa on pari puutarhaa lisää. Emme ehtineet käydä kaikissa ja osa näytti olevan ainakin heti aamusta vielä unten mailla.... ehkä edellisen päivän lakkiaisjuhlinnan jäljiltä 😉 Loviisan Avoimet Puutarhat -tapahtumat järjestää Loviisan Puutarhayhdistys.\nEdit- toisen postaus Loviisan Avoimet Puutarhat osa 2.\nPs. pihat ovat yksityispihoja ja sain asukkailta kuvausluvan sekä luvan laittaa kuvat blogiin.\nLämmin kiitos siitä, sekä mukavasta pihaesittelystä!\nKatja 5. kesäkuuta 2017 klo 11.32\nJoku vuosi olisi kiva ehtiä Loviisaan. Kauniita puutarhoja.\nSariW 5. kesäkuuta 2017 klo 11.42\nTämä oli eka kerta, kun kävin Loviisan puutarhoissa näin keväällä. Oli kyllä ihanan paljon tulppaaneja, aikaisia perennoja ja hedelmäpuita kukassa. Heinäkuun alun tapahtumassa olenkin käynyt, ja pihat olivat tosi upeita... taitavat olla aina :)\nKannattaa laittaa ajoissa päivämäärät kalenteriin, niin jollekin niistä saa järjestettyä aikaa. Taktiikka toimiii ainakin minulla :)\nSaila 5. kesäkuuta 2017 klo 12.31\nOi ihana Loviisa!\nSariW 5. kesäkuuta 2017 klo 22.49\nSanos muuta, Loviisa on aina niin ihana! Siellä oli ne tutut upeat pihat, sekä nyt löysin muutaman minulle uudenkin pihan :)\nKruunu Vuokko 5. kesäkuuta 2017 klo 12.51\nLoviisa on hieno paikka vanhoine taloineen ja puutarhoineen.\nSariW 5. kesäkuuta 2017 klo 22.51\nNiin on! Nykyään kun rakennetaan niin paljon uutta, ainakin täällä meillä eteläisessä Suomessa, niin vanhat rakennukset ja pihat tuntuvat erityisen upeilta. Niissä on erilista ja persoonallista tunnelmaa :)\nSatu Kukkaiselämää 5. kesäkuuta 2017 klo 14.28\nKiitos katsauksesta! Ihanat puutarhat!\nSariW 5. kesäkuuta 2017 klo 22.54\nKuvat ei ihan anna oikeutta pihojen kauneudelle, kuten aina. Paikan päällä itse katsellen, kuunnellen ja haistellen kokee pihan todellisen upeuden. Koska kaikki eivät pääse paikalle, niin tein nyt tämän postauksen :)\nEmilie 6. kesäkuuta 2017 klo 8.42\nViime kesänä pääsin tutustumaan noihin kahteen ensimmäiseen puutarhaan ja moniin muihin. Kyllä kannatti käydä. Tänä kesänä näyttää etten pääsekään ja tosi mukava on katsella kuvia ja kertomuksia sieltä. Kiitos!\nOlisi ne Vanhat talotkin kiinnostavia kohteita.\nSariW 6. kesäkuuta 2017 klo 23.32\nOlen joskus aikaa sitten käynyt elokuisessa Loviisan Wanhat Talot -tapahtumassa. Talot olivat kauniita myös sisältä, ja sisustukset tosi persoonallisia.\nNyt oli niin ihanan väljää kulkea kaduilla ja avoimilla pihoilla... kun taas talojen tapahtumassa on kunnon ihmismassa liikkeellä :)\nSanna 6. kesäkuuta 2017 klo 9.10\nLoviisa on kyllä kiva paikka ja Kuninkaanlampi yksi vierailusuosikeistani myös. Villa Aaltosen puutarha on myös huikea, mutta onkohan se avoinna?\nSariW 6. kesäkuuta 2017 klo 23.44\nVilla Aaltosen piha oli myös avoinna ja kävimme kyllä sielläkin. Piha ei ollut nyt kauneimmillaan. Toisekseen, talon väkeä ei näkynyt, jotta olisin voinut kysyä kuvauslupaa tänne blogiin.\nToivottavasti piha on heinäkuun Ruusuja ja puutarhoja -tapahtumassa taas upeana paratiisina. Siellä on ollut aina niin ihania ja kuvauksellisia kohtia :)\nNila 7. kesäkuuta 2017 klo 3.26\nHei taas. Autonrengas juttu oli jännä,mitenköhän ne on saatu tohon muotoon.\nSariW 7. kesäkuuta 2017 klo 7.49\nHeippa :) Saman tyyppisiä autonrengasjuttuja oli muuallakin pihalla. Asukkaat olivat kyllä tosi luovia!\nHarmillisesti en tullut kysyneeksi, miten ne on tehty.\nSussi 7. kesäkuuta 2017 klo 8.02\nSariW 7. kesäkuuta 2017 klo 9.34\nOle hyvä Sussi! Laitan kohta lisää kuvia uuteen postaukseen.\nBetween 5. heinäkuuta 2017 klo 9.25\nKävin viime kesänä Loviisan puutarhoissa. Ihania ja vierailun arvoisia paikkoja.\nSariW 6. heinäkuuta 2017 klo 1.35\nSiellä on aina niin idearikkaita ja kauniita pihoja. Ja koska ne ovat jo vanhoja pihoja, on kasvitkin kasvaneet isoiksi... mikä tekee niistä erityisen kiehtovia tunnelmaltaan.


Vissyä, pastaa ja action-leffoja – Steelers malttamattomana salibandyn pudotuspelihin | Yle Uutiset | yle.fi\nVissyä, pastaa ja action-leffoja – Steelers malttamattomana salibandyn pudotuspelihin\nMiesten salibandyn Divarissa pelataan viikonvaihteessa ensimmäistä kertaa sarjan historiassa pudotuspelejä. Mukana on kaksi joukkuetta Hämeenlinnasta. Niistä toinen, Steelers, on odottanut näitä otteluita koko kauden.\n13.3.2015 klo 15.50\nSteelersien Iiro Nurminen (vas.) ja Sami Saarinen odottavat malttamalttomina lauantai-illansuuta,jolloin pallo putoaa lattiaan Hämeenlinna-areenalla.Miki Wallenius / Yle\nSteelersin Iiro Nurminen pärjäsi aikoinaan salibandytreeneissä mummon tekemillä voimaeväillä. Samat herkut kyydittävät miehen menoa vielä nykyäänkin.\n– Kun olin pieni, niin mummo laittoi eväksi aina appelsiinimehua, ruisleivät ja kuumaa kaakaota, Kyllä niillä pärjää nytkin.\nKun olin pieni, niin mummo laittoi eväksi aina appelsiinimehua, ruisleivät ja kuumaa kaakaota\nDivarin pudotuspelit pelataan paras kolmesta -systeemillä. Jatkoon pääsy vaatii siis kaksi voittoa.\nHämeenlinnalainen Steelers voitti runkosarjan. He valitsivat puolivälieriin Mynämäen SBS Wirmon.\nDivarissa pudotuspelejä käy myös Lammin Salibandy. Se pelaa ensimmäisen ottelunsa Lahdessa, jossa vastustajana on ailahtelevia otteita esittänyt SB Welhot Kuopiosta.\nPoikaset ja aikamiehet vastakkain\nSteelersin tavoite on ollut koko kauden selvä: liigaan halutaan.\nKotiottelun menivät sarjassa putkeen, uudessa kotipesässä Hämeenlinna-areenalla joukkue hävisi vain kerran.\n– En tiedä miten kausi olisi voinut paremminkaan mennä. Oli hyvä, että pelejä myös hävittiin kun nyt ryhdytään pelaamaan tosissaan, arvioi Sami Saarinen.\n– Tähän on valmistauduttu koko kausi. Nyt ratkaisee henkinen puoli.\nParas kolmesta on raaka systeemi. Ensimmäinen voitto ratkaisee paljon. Jos perään tulee toinen voitto, niin kolmatta ottelua ei edes tarvita.\nPudotuspelit alkavat lauantaina klo 17 jolloin Hämeenlinna-areenalla teräsmiehiä vastaan tulee Mynämäen SBS Wirmo. Sen isokokoiset miehet puristavat hämeenlinnalaisilta varmasti ylimääräisen tilan pois.\nMynämäkeläisten mukaan pudotuspelissä ovat vastakkain Steelersin poikaset ja Wirmon aikamiehet\n– Heitä on sanottu traktori-pojiksi! He olivat runkosarjassa kahdeksansia, Nurminen ja Saarinen kuittaavat.\nSteelersillä on jalkojensa alla Suomen tämän hetken paras sisäpalloiluhalli. Areenalle odotetaan salibandyfaneja tuvan täydeltä. Silloin kotijoukkueella olisi takanaan se kuuluisa kuudes pelaaja.\nMynämäkeläisiä ei retki Hämeenlinnan tunnu innostavan, koska fanibussikin jouduttiin perumaan.\nVissyä, pastaa ja action-leffoja\n– Perjantaina käydään vielä hierojalla, pojan kanssa kävelyllä ja syödään hyvät pastat, juodaan paljon vissyä ja katsotaan pari motivoivaa leffaa, luettelee Iiro Nurminen valmistautumistemppuja.\nSami Saarinen ei pelkää, että Steelers lähtisi pudotuspeleihin väärällä asenteella, siis takki auki.\n– Jos otetaan huomioon kaikki pudotuspelit niin kyllä nämä varmaan tulevat olemaan tiukkoja matseja.\nMitään maalijuhlaan tuskin on luvassa.\nSuurimmat seuran myllerrykset on käyty ja asiat ovat hyvällä mallilla\nSteelersien lisäksi taistoa jatkosta käy siis myös Lammin salibandy. Mutta syövätkö hämeenlinnalaisjoukkueet jo toisiaan? Riittääkö täällä rahaa ja faneja?\n– Divaritasolla kaksi joukkuetta täältä vielä mahtuu. Lammilla on tuttuja kavereita, jotka pelanneet Steelerseissakin. On kiva pelata heitä vastaan ja kuittailla kun on voitettu, Nurminen virnistää.\nLammilla pelaa myös Lahdesta tulleita pelaajia.\n– Ihan pikkasen ollaan samoilla markkinoilla, mutta vielä ei ole vaikuttanut, tietää Saarinen.\nSteelersiä ei tarvitse Liigaa varten enää rakentaa\nSteelersien edeltäjä, Trackers keräsi aikoinaan pienen Iittala-hallin täyteen intohimoisia kannattajia. Silloin syntyi käsite Kauhujen talo, jossa ainoa vapaa paikka löytyi vessasta.\n– Meillä on miltei tuhat jäsentä seurassa ja valtaosa heistä on junioreita, jotka pääsevät Hämeenlinna-areenalle ihan omin avuin. Se näkyy päivittäisessä treenaamisessa. Näin on päästy lähemmäksi sitä yhteistä Steelers -henkeä, Sami Saarinen vakuuttaa.\nJos Steelers onnistuisi tavoitteessaan ja nousisi Divarin mestariksi jolloin Liigan ovet aukenisivat, mikä muuttuisi?\n– En usko että harjoittelussa tai joukkueessa suuria muutoksia tapahtuisi. Suurimmat seuran myllerrykset on käyty ja asiat ovat hyvällä mallilla, Saarinen summaa.\nurheilusalibandyFT Steelers (miesten salibandy)Divari (Salibandyn 1-divisioona)Suomen salibandyurheilutapahtumatHämeenlinnaSBS WirmoMynämäkiLammi, Hämeenlinna


Like Kustannus | Rautanaula\nIlmestymiskuukausi: 08 / 2013\nISBN kirja: 978-952-01-0872-4\nISBN e-kirja: 978-952-01-1000-0\nISBN pokkari: 978-952-01-1179-3\nLikekatalogi: Kesä 2013\nKatso kaikki kirjat kategoriasta: E-kirjat, Kotimainen kaunokirjallisuus, Pokkarit\nAvainsanat: e-kirjat, Kotimainen kaunokirjallisuus, Like, Pokkarit, Tommi Liimatta\n“Rautanaula on Tommi Liimatan paras romaani.” Ville Hänninen, Pohjolan Sanomat\n“Nyt sävähti. Tommi Liimatta on kirjoittanut romaanin Rautanaula, jota haluaisin ylistää, mutta en voi, koska se veisi nautinnon muilta lukijoilta. Jutun juuri on se, että kirja on pakko lukea kahteen kertaan, koska ensimmäisen lukukerran jälkeen se on kokonaan toinen kirja.” – Matti Mäkelä, Helsingin Sanomat\n“Rautanaula on Liimatan vahvin teos tähänastisessa kirjallisessa tuotannossa. Teksti on tiivistynyt entisestään. Lause iskee aivan uudella tavalla, kun kaikki ylimääräinen on poissa. Ekonomisuus piiskaa kerronnan välillä raivoisaan laukkaan, toisinaan taas terävät huomiot sytyttävät tilanteista inhorealistisen tarkkoja kuvia.” – Matti Komulainen, Turun Sanomat\n“Kutkuttava lukukokemus! ★★★★” – Annaleena Jalava, Me Naiset\n“Istuikohan Veikko Ennalan varjo viereisellä jakkaralla – kateellisena – Tommi Liimatan kirjoittaessa tyylikästä Rautanaulaa?” – Tuula Okkonen, Ruumiin Kulttuuri\n“Yllättäviä käänteitä sisältävä Rautanaula tuntuu hetkittäin siltä kuin lukisi Arto Salmista Veikko Ennalan sanavarastolla ja lauserakenteilla. Sävy on samanaikaisesti parodinen ja nostalginen” – Ville Hänninen, Lapin Kansa\n“Romaani sisältää myös tämän syksyn koomisimman seksikohtauksen.” – Lauri Sihvonen, Seura